"ნაციონალურმა მოძრაობამ" პარლამენტში შესვლის მომხრეთა და მოწინააღმდეგეთა სია გაასაჯაროვა „ერთიანი ნაციონალური მოძრაობა“ პარლამენტში შესვლის მომხრეთა და მოწინააღმდეგეთა სიას ასაჯაროებს. პოლიტიკური საბჭოს მიერ მიღებულ გადაწყვეტილებას პარტიის პრესსამსახური ავრცელებს. „საკითხისადმი მაღალი საზოგადოებრივი ინტერესის გამო გვინდა გაცნობოთ, რომ პარლამენტში შესვლის თაობაზე გამართული კენჭისყრა იყო ღია და არ წარმოადგენს საიდუმლოს. შესაბამისად, ჩვენ ვაქვეყნებთ „ერთიანი ნაციონალური მოძრაობის“ პოლიტიკური საბჭოს სიას და ვასაჯაროებთ მათ ვინაობას, ვინც წინააღმდეგი იყო ან თანხმობა მისცა პარლამენტში შესვლას“, - ნათქვამია პარტიის განცხადებაში, რომელსაც სიაც თან ერთვის. 1 ახვლედიანი მამუკა მომხრე 2 ბალავაძე ვახტანგ მომხრე 3 ბარამიძე გიორგი მომხრე 4 ბაქრაძე დავით მომხრე 5 ბეჟაშვილი ლევან მომხრე 6 ბიბილაშვილი ზაზა არ ესწრებოდა 7 ბობოხიძე აკაკი მომხრე 8 ბოკერია გიორგი მომხრე 9 ბოკუჩავა თინათინ მომხრე 10 ბუცხრიკიძე კახა წინააღმდეგი 11 გაბაშვილი გიორგი მომხრე 12 გოგორიშვილი ხათუნა მომხრე 13 გუნავა თენგიზ მომხრე 14 დარჩიაშვილი დავით მომხრე 15 დარცმელიძე დავით არ ესწრებოდა 16 თარგამაძე გიორგი მომხრე 17 თარხნიშვილი ლევან მომხრე 18 თევდორაძე გიორგი მომხრე 19 თაქთაქიშვილი ჩიორა არ ესწრებოდა 20 კალანდაძე ნინო არ ესწრებოდა 21 კანდელაკი გიორგი მომხრე 22 კარბელაშვილი გიორგი წინააღმდეგი 23 კედელაშვილი ზაზა მომხრე 24 კირკიტაძე დავით თავი შეიკავა 25 კუპრავა გოჩა თავი შეიკავა 26 ლემონჯავა ვახტანგ წინააღმდეგი 27 ლეჟავა პაატა თავი შეიკავა 28 ლონდარიძე ტარიელ მომხრე 29 მაჭავარიანი მიხეილ მომხრე 30 მახარაძე მიხეილ არ ესწრებოდა 31 მეგრელიძე ომარ წინააღმდეგი 32 მელიქიშვილი ზურაბ წინააღმდეგი 33 მინაშვილი აკაკი წინააღმდეგი 34 მჭედლიძე ქეთევან მომხრე 35 ნადირაშვილი ირმა მომხრე 36 ნადირაძე ირაკლი თავი შეიკავა 37 ნიკოლაიშვილი რამაზ არ ესწრებოდა 38 ოჩიაური ხათუნა მომხრე 39 პატარაია გიორგი თავი შეიკავა 40 რატიანი სერგო მომხრე 41 სუბელიანი კობა მომხრე 42 სულეიმანოვი აზერ მომხრე 43 ქავთარაძე ირაკლი თავი შეიკავა 44 ღვინიაშვილი გიორგი მომხრე 45 ჩილინგარაშვილი ზურაბ მომხრე 46 ჩიტაშვილი ვაჟა მომხრე 47 ჩიქოვანი მამუკა მომხრე 48 ცისკარიშვილი პეტრე მომხრე 49 წერეთელი გიორგი მომხრე 50 წიკლაური ნუგზარ წინააღმდეგი 51 ჭიაბერაშვილი ზურაბ მომხრე 52 ხაბაზი კობა წინააღმდეგი 53 ხერხეულიძე ეკატერინე თავი შეიკავა 54 ჯავახაძე ელენე მომხრე 55 მერაბიშვილი ივანე არ ესწრებოდა 56 საჯაია მარიამ არ ესწრებოდა 57 ტყეშელაშვილი დავით არ ესწრებოდა 58 ვარშალომიძე ლევან წინააღმდეგი 59 უგულავა გიგი არ ესწრებოდა 60 პეტროსიანი სამველ არ ესწრებოდა იხილეთ ასევე: "ჩვენში ყველა გაერთიანება იშლება მაშინ, როცა მის შიგნით გოიმებად და "პრადვინუტებად" იყოფიან" - რა ელის "ნაცმოძრაობას"?! "ინტერპრესნიუსი"


source: fineweb

text: მთავრობის დადგენილებებით, სახელმწიფო კონსერვატორია, თეატრისა და კინოს სახელმწიფო უნივერსიტეტი და თბილისის სახელმწიფო სამხატვრო აკადემია საჯარო სამართლის იურიდიული პირიდან სამეწარმეო (არაკომერციული) იურიდიულ პირად გადაკეთდა. კულტურის მინისტრი ნიკა რურუა აცხადებს, რომ სახელოვნებო სასწავლებლებში სტრუქტურულად არაფერი შეიცვლება და ის სასწავლებლების მეთოდოლოგიურ გაუმჯობესებაზე იქნება ორიენტირებული. განსხვავებული მოსაზრება აქვს ამის თაობაზე სამხატვრო აკადემიის ყოფილ რექტორსა და მხატვარს გია ბუღაძეს, სწორედ ის იყო 9 მარტს თბილისის სტუდიის სტუმარი. მან ისაუბრა იმის შესახებ თუ რა სავარაუდო საფრთხეები შეიძლება გამოიწვიოს სახელოვნებო სასწავლებლებისათვის სტატუსის შეცვლამ.


გააჩნია, ვინ მაქებს. თუ ჩემი შვილები მაქებენ, ძალიან მსიამოვნებს. თუ აღმოჩნდება შემთხვევით ასეთი საოცრება და ჩემი მეუღლე იტყვის ჩემზე რამე კარგ სიტყვას, ასევე ძალიან მიხარია. თუმცა ჩემს მდგომარეობაში მყოფ ადამიანს, განსაკუთრებით, როდესაც მინისტრი ვიყავი, ხშირად გიწევს ისეთი ტიპის ქების მოსმენა, რომელიც ზუსტად იცი, რომ ის არ არის, შენ რომ გგონია და რაც შენს ყურს ესმის. ეს, რა თქმა უნდა, არ არის სასიამოვნო.


source: CulturaX

text: არსენ ვენგერი: "არსენალი" ფაბრეგასთან ერთად პიკეს და მესის შეძენასთან ახლოს იყო » Barçamania.Ge - ყველაფერი ბარსელონას შესახებ არსენ ვენგერი: "არსენალი" ფაბრეგასთან ერთად პიკეს და მესის შეძენასთან ახლოს იყო არსენ ვენგერი, რომელმაც ლონდონის "არსენალის" მთავარი მწვრთნელის პოსტი რამდენიმე დღის წინ დატოვა, საინტერესო განცხადებას აკეთებს. ის ამბობს, რომ "მეთოფეებმა" საუკუნის დასაწყისში "ბარსელონას" სამი ახალგაზრდა ფეხბურთელის გადაბირება სცადეს. ერთი მათგანის ტრანსფერი შედგა, დანარჩენი ორის კი ჩაიშალა. ეს ფეხბურთელები არიან სესკ ფაბრეგასი, ჟერარ პიკე და ლიონელ მესი. "ფაბრეგასი ლონდონში აგენტებმა მოიყვანეს. ვიცოდით, რომ ის გვჭირდებოდა და აუცილებლად უნდა დაგვერწმუნებინა. მის მშობლებს შევხვდი და ტრანსფერიც შედგა. მასთან ერთად კიდევ ორი ფეხბურთელის შეძენა გვსურდა, პიკეს და ლეო მესის. პიკე მაშინ "მანჩესტერ იუნაიტედთან" გადასვლასთან უკვე ახლოს იყო და ჩვენ არაფერი გამოგვივიდა, მესის შეთავაზებაზე კი "ბარსელონაში" არც დაფიქრებულან. კატალონიელებს მისი დაკარგვა არ სურდათ. არ ვიცი, უნდოდა თუ არა თავად მესის "არსენალში" გადმოსვლა. "ბარსელონამ" მოლაპარაკებები იქამდე შეწყვიტა, სანამ ფეხბურთელს შევხვდებოდით". - აცხადებს ვენგერი.


სოფლის მეურნეობის სამეცნიერო-კვლევითი ცენტრი შოთა რუსთაველის საქართველოს ეროვნული სამეცნიერო ფონდის ფუნდამენტური კვლევების გრანტის ფარგლებში, ღვინის ეროვნულ სააგენტოსთან თანამშრომლობით აგრძელებს პროექტს „საქართველოს ველური ვაზის შესწავლა და დაცვა“. 3 წლიანი პროექტის მიზანია ველური ვაზის გავრცელების თანამედროვე არეალის შესწავლა, საქართველოს ფარგლებში ახალი ფორმების მოძიება, მათი დაცვის მიზნით ჯიღაურას მრავალწლოვანი კულტურების საცდელ-სადემონსტრაციო ბაზაზე დამაგრება, ველური ვაზის დაცვის სტრატეგიის ჩამოყალიბება, კოლექციაში არსებული ველური ვაზის ფორმების ამპელოგრაფიული აღწერა და კატალოგის მომზადება. პროგრამა ასევე ითვალისწინებს ამ პროცესში სტუდენტების ჩართვას და ამ კუთხით ცნობიერების გაზრდას. პროექტის „საქართველოს ველური ვაზის შესწავლა და დაცვა“ ფარგლებში უკვე მიმდინარეობს ექსპედიციები, გავრცელებული ველური ვაზის ბუნებრივი პოპულაციების მოძიება, ჯიღაურას მრავალწლოვანი კულტურების საცდელ-სადემონსტრაციო ბაზაზე დამაგრება და კვლევა. 2019 - 2020 წლების განმავლობაში მოძიებულია ველური ვაზის 6 ახალი პოპულაცია და 17 მცენარე, გასამრავლებლად შეგროვებულია 66 გენოტიპი. აღსანიშნავია, რომ ველური ვაზი საქართველოს ფლორის ტიპიური მცენარეა და წარსულში ქვეყნის მთელს ტერიტორიაზე ფართოდ იყო გავრცელებული. 1982 წელს ის საქართველოს წითელ წიგნში იყო შეტანილი. საქართველოს კანონი „ვაზისა და ღვინის შესახებ“ ხაზს უსვამს საქართველოს ველური ვაზის მნიშვნელობას და მას ვაზის ქართულ ჯიშებთან ერთად „ეროვნულ სიმდიდრედ“ მიიჩნევს. სოფლის მეურნეობის სამეცნიერო-კვლევით ცენტრს კალიფორნიის სახელმწიფო უნივერსიტეტის წარმომადგენლები ესტუმრნენ


პუბლიკაციები - ENPARD.GE 2016 საინფორმაციო ბიულეტენი, მეხუთე გამოცემა 2016 წლის ივნისი 2015 საინფორმაციო ბიულეტენი, მეოთხე გამოცემა 2015 წლის დეკემბერი საინფორმაციო ბიულეტენი, მესამე გამოცემა, 2015 წლის აგვისტო... ENPARD I ფაზის მიმოხილვა. ძლიერი სოფელი უკეთესი ცხოვრებისთვის. ადამიანი გაჭირვებაში : აგრობიზნესის საჭიროებების შეფასების ანგარიში საქართველოს სოფლის მეურნეობის სამინისტროს ტერიტორიული ორგანოების საინფორმაციო... ENPARD Georgia Review Mission 3rd Tranche – June 2015 ENPARD Georgia Review Mission 2nd Tranche – June 2014 2016 “ადამიანი გაჭირვებაში”-ს 2016 წლის შუალედური ანგარიში 2015 გაეროს სურსათისა და სოფლის მეურნეობის ორგანიზაციის(FAO) მეოთხე შუალედური ანგარიში (24 ნოემბერი 2014 – 25 მაისი 2015) გაეროს სურსათისა... FAO: საქართველოს სოფლის მეურნეობის სექტორის მხარდაჭერა (ENPARD III) სოფლის მეურნეობის სამინისტროს ტექნიკური დახმარება (ENPARD II) სოფლის მეურნეობის სამინისტროს გაძლიერება (ENPARD I) UNDP: საქართველოს სოფლის მდგრადი... სასოფლო-სამეურნეო ექსტენციის სტრატეგია 2018-2019 საქართველოს სოფლის განვითარების სტრატეგია 2017-2020 საქართველოს სოფლის განვითარების სტრატეგიის სამოქმედო გეგმა 2018-2020 საქართველოს სოფლის განვითარების სტრატეგიის სამოქმედო გეგმა 2017 ბორჯომის ადგილობრივი... ევროკავშირის ხუთწლიანი სამეზობლო პარტნიორობის პროგრამა სოფლის მეურნეობის და სოფლის განვითარებისათვის (ENPARD) ხულოს განვითარების ჯგუფი სოფლის განვითარების გამოცდილების გასაზიარებლად ლაგოდეხს ესტუმრა ENPARD III-ის ფარგლებში ევროკავშირი აცხადებს საპროექტო წინადადებების მიღებას, საქართველოში სოფლად საცხოვრებელი პირობების გაუმჯობესების მხარდასაჭერად ქედის განვითარების ჯგუფი დედამიწის დღის აღსანიშნავ გარემოსდაცვით აქციას შეუერთდა ევროკავშირის მხარდაჭერით ქედის ადგილობრივი განვითარების ჯგუფს (LAG) სამუშაო ვიზიტით ავსტრიელი პარტნიორები ეწვივნენ


text: უხელფასო _ ხელფასის გარეშე, ანაზღაურების გარეშე ორნაწილიანი ჟესტის პირველი ნაწილია ორხელიანი, ასიმეტრიული, დინამიკური სიტყვა-ჟესტი „გარეშე“ – მარცხენა ხელისგული გაშლილი და ზევით აღმართული თითებით მიმართულია მარჯვნივ, მარჯვენა ხელისგული იმავე კონფიგურაციით მიმართულია მარცხნივ და წინ, მარჯვენა ხელი ეხება მარცხენა ხელისგულს და ქვევით მოძრაობს რკალური ტრაექტორიით; ჟესტის მეორე ნაწილია ერთხელიანი, დინამიკური სიტყვა-ჟესტი „ხელფასი“ _ მარცხნივ მიმართულია ხელისგული, გაშლილი და ზევით აღმართულია შუა, საჩვენებელი და არათითი, დანარჩენი თითები ჩაკეცილია, სრულდება განმეორებადი მოძრაობა წინ და უკან. ჟესტი წარმოდგენილია მკერდისა და მხრების დონეზე.


„ერთიანი ნაციონალური მოძრაობის“ წევრი, გიორგი ჩალაძე ამტკიცებს, რომ გორის ჰოსპიტალში გადაყვანის შემდეგ მიხეილ სააკაშვილის პალატის ფანჯრებთან დგას სპეცსამსახურის ავტომობილი, რომელზეც განთავსებულია ელექტრომაგნიტური გამოსხივების მძლავრი წყარო, რაც სასიკვდილო საფრთხეს უქმნის პატმირობაში მყოფ საქართველოს მესამე პრეზიდენტს. „ეს არის ე.წ. სისტემა „kyпoл“ ანუ „გუმბათი“, რომლის გამოსხივება მინიმუმ 100 მეტრის რადიუსში სასიკვდილო საფრთხეს უქმნის ყველა გარშემომყოფს, იწვევს სისხლის გათეთრებას და ფსიქოლოგიურ აშლილობას. 1 კმ-ზეა დაფიქსირებული მისი გამოსხივება. ეს იწვევს ადამიანის სიკვდილს. ამას შეუძლია მოკლას ჩვენი ქვეყნის პრეზიდენტი, ამას შეუძლია მოკლას ყველა, ვინც სააკაშვილის ფანჯრებიდან ასი მეტრის რადიუსში იმყოფება. რასაც მე ვამბობ, არ არის სახუმარო. გადაღებული გვაქვს კადრები, რომლებითაც დასტურდება ნათქვამი. ეს მანქანა აქ დგას იმ წუთიდან, რა წუთიდანაც მიხეილ სააკაშვილი გადმოიყვანეს გორში, დგას მისი პალატის ქვევით. გამოსხივება განსაკუთრებით ძლიერია ანტენების ზემოთ. რამდენად ძლიერია გამოსხივება? ქალაქში დაყენებული GCM-ის ანტენების სიმძლავრე 18 ვტ-ია, ამ მანქანის გამოსხივების სიმძლავრე კი არანაკლებ 200 ვტ-ია. თავად განსაჯეთ, როგორ კლავს ხელისუფლება ჩვენი ქვეყნის მესამე პრეზიდენტს“, - ამბობს გიორგი ჩალაძე, რომელიც დახმარებისთვის საქართველოს სახალხო დამცველსა და საქართველოში აკრედიტებულ დიპლომატიურ კორპუსს მიმართავს: „მივმართავ სახალხო დამცველს, ნინო ლომჯარიას, გთხოვთ შეისწავლოთ ეს ფაქტი, რომელიც დასტურდება დღეს გადაღებული კადრებით. ეს არის ავთენტური კადრები. ვთხოვ დიპკორპუსს, მოახდინოს ამაზე უმკაცრესი რეაქცია. არ იკმარეს, რომ ჩვენი ქვეყნის პრეზიდენტი აწამეს, ახლა პირდაპირ მასზე ახდენენ ზემოქმედებას და კლავენ, კლავენ რადიოგამოსხივების მეშვეობით. ყველა თანამშრომელი, ვინც ამ შენობაშია, იმყოფება საფრთხეში. ეს არის ფაქტობრივად რენტგენის სხივი, რომელიც 24 საათის განმავლობაში ჩართულია“. გიორგი ჩალაძემ ეს განცხადება 28 ნოემბერს, 20.00 საათზე, გორის ჰოსპიტალთან გააკეთა. რადიო თავისუფლება ამოწმებს, რა საფუძველი აქვს გიორგი ჩალაძის მიერ გავრცელებულ ინფორმაციას.


source: wikipedia

text: კენტუკი () — შტატი აშშ-ში, მდებარეობს სამხრეთ-აღმოსავლეთის ცენტრალურ რეგიონში. სახელი ინდიელთა ენაზე „დაბლობს“ ან „პრერიას“ ნიშნავს. შეიქმნა 1765 წელს როგორც ვირჯინიის ნაწილი, 1792-დან დამოუკიდებელი შტატია. ფართობი – 103 ათასი. მოსახლეობა - 4,113 ათასი (თეთრი 92 %, აფროამერიკელი 7,1 %, ლათინურამერიკელი 0,6 %). ქალაქის მოსახლეობა - 50,9 %. ქალაქები – ფრანკფორტი (დედაქალაქი), 27 ათასი, ლუიზვილი, 261 ათასი, ლექსინგტონ-ფაიეტი, 240 ათასი. ცნობილი ადამიანები – მუჰამედ ალი, ჯ.გრიფითი, რობერტ უორენი. თავისებურებები – მამონტის მღვიმის ეროვნული პარკი, აბრაამ ლინკოლნი სამშობლო ჰოდგენვილში, აშშ-ს ოქროს საცავი. სქოლიო აშშ-ის შტატები


text: ეკოლოგია ( — სახლი, გარემო, და logos — შეცნობა, სწავლა) — ბიოლოგიის ნაწილი, რომელიც ცოცხალ ორგანიზმებს შორის ურთიერთკავშირებს, აგრეთვე ცოცხალ ორგანიზმებსა და მათ საცხოვრებელ გარემოს ურთიერთდამოკიდებულებას შეისწავლის. ტერმინი „ეკოლოგია“ ზოგჯერ ცნება გარემოს დაცვის აღსანიშნავადაც გამოიყენება, თუმცა ბოლო წლებში ამ ორი ტერმინის გამიჯვნის ტენდენცია შეიმჩნევა, სადაც „ეკოლოგია“ აღნიშნავს ბიოლოგიის დარგს, ხოლო „გარემოს დაცვა“ - ადამიანის საქმიანობის შედეგად მისი გარემოს დეგრადაციასთან დაკავშირებულ საკითხებს. არსებობს ტერმინ „ეკოლოგიის“ კიდევ რამდენიმე განმარტება: ეკოლოგია არის მეცნიერება, რომელიც მიმართულია ცოცხალ არსებათა განთავსების და განაწილების, მათ გარემომცველ სამყაროსთან ურთიერთობის და წონასწორობის პირობების შეცნობისაკენ. ეკოლოგია ბუნების ეკონომიკაა. ეკოლოგია გარემოს ორგანულ და არაორგანულ კომპონენტებთან ცოცხალი ბუნების ურთიერთობების შემსწავლელი მეცნიერებაა. ეკოლოგია არის მეცნიერება, რომელიც ცოცხალ ბუნებაში არსებულ რთულ ურთიერთკავშირებს სწავლობს. ეკოლოგიის დარგები ანთროპოეკოლოგია - ადამიანის ეკოლოგია გარემოს დაცვა - გამოყენებითი ეკოლოგია გეოეკოლოგია დინამიკური ეკოლოგია ზოგადი ეკოლოგია - ბიოეკოლოგია სოციალური ეკოლოგია ეკოლოგიის ცნებები და ტერმინები ანთროპოგენური ფაქტორები - ბიომასა - ბიოტიკური ფაქტორები - ბიოტოპი - ბიოცენოზი - ეკოლოგიური ნიშა - ეკოლოგიური პირამიდა - ეკოსისტემა - კონსუმენტი - ოზონის შრე - პოპულაცია - პროდუცენტი - რედუცენტი - სათბურის ეფექტი ეკოლოგიური ორგანიზაციები გრინფისი ეკოლოგიური მოძრაობა მწვანეები იხილეთ აგრეთვე დედამიწის მეცნიერებები მდგრადი განვითარება ლანდშაფტების ეკოლოგია ბუნებრივი რესურსები რესურსები ინტერნეტში ეკოლოგიური ეფექტიანობის ინდესქი 2020 www.sustainability.ge Ecology (Stanford Encyclopedia of Philosophy) The Nature Education Knowledge Project: Ecology Ecology Journals List of ecological scientific journals Ecology Dictionary - Explanation of Ecological Terms Basic Terms of Ecology Canadian Society for Ecology and Evolution Ecological Society of America Ecology Global Network მეცნიერება ეკოლოგია საბუნებისმეტყველო მეცნიერებები


სექტემბერი 2017 - HR hub თარიღი: სექტემბერი 30, 2017 30 სექტემბერს, 14:00-დან – 18:00-მდე ჯანსაღი ცხოვრების წესის პოპულარიზაციის მიზნით, “ასტრა პარკი” კარტინგით რბოლაში სადაზღვევო კომპანიებს შორის ტურნირს ატარებს. Continue reading “სადაზღვევო კომპანიებს შორის კარტინგით რბოლაში ტურნირი ტარდება” → დავით გოგიჩაიშვილმს თიბისელებს მოტივაციის თემაზე მასტერკლასი ჩაუტარა. “ძალიან დიდი მადლობა სუპერ მასტერკლასისთვის! ძალიან საინტერესო, მამოტივირებელი, დინამიური და დასაფიქრებელი ლექცია იყო. მადლობა უმაგრესი მუხტისთვის, განწყობისთვის და ინსპირაციისთვის!” Continue reading “დავით გოგიჩაიშვილმა თიბისელებს მოტივაციის თემაზე მასტერკლასი ჩაუტარა” → “თეგეტა მოტორსში” ფეხბურთის შიდა ჩემპიონატი გაიმართა. Continue reading ““თეგეტა მოტორსში” ფეხბურთის შიდა ჩემპიონატი გაიმართა” → ხელოვნური ინტელექტი მსოფლიოს აუცილებლად შეცვლის. ამაზე უკვე აღარავინ დავობს. საკითხავი ისაა, როგორ გავლენას მოახდენს ჩვენს ცხოვრებაზე ეს ცვლილება. Continue reading “რა ტიპის სამუშაოებს ჩაანაცვლებს ხელოვნური ინტელექტი და რა უნდა გავაკეთოთ უმუშევრობის თავიდან ასაცილებლად” → ტეგები: HR, ხელოვნური ინტელექტი ინფორმაციული ტექნოლოგიების განვითარებასთან ერთად, 21-ე საუკუნე აქამდე არნახული კომპლექსურობითაც გამოირჩევა. მომავლის აბსოლუტური ბუნდოვანებისა და ბიზნეს გარემოს სწრაფი ცვალებადობის გამო, დღითიდღე უფრო რთულდება ხანგრძლივ პერსპექტივაში დაგეგმილი სტრატეგიების აღსრულება ან ახლების შემუშავება. Continue reading “როგორ ვაქციოთ თანამშრომლები ნამდვილ ლიდერებად?” → თარიღი: სექტემბერი 24, 2017 23 სექტემბერს “შატო მუხრანში” გაიმართა თიბისი ბანკის კორპორატიული ღონისძიება, რომელსაც 7000 თანამშრომელი დაესწრო. ბანკი 25 წლის გახდა. Continue reading “თიბისი ბანკი 25 წლისაა – ბანკის საიუბილეო ღონისძიებას 7000 თანამშრომელი დაესწრო” → Goodbye Party – ციფრული და საყოფაცხოვრებო ტექნიკის მაღაზიათა ქსელის, “ალტაოქეის” ადამიანური რესურსების მართვის მენეჯერი ნატო კვაჭანტირაძე თანამშრომლებს დაემშვიდობა. Continue reading “Goodbye Party – ნატო კვაჭანტირაძე “ალტაოქეის” თანამშრომლებს დაემშვიდობა” → GeoSafety HR HR hub HR hub Batumi HR hub Next HR hub Next წევრები HR Reborn HR ბიზნეს სამიტი 2019 HR მენეჯერი King David Retail Group Georgia safco აგვისტოს ომი ბათუმი გრანთ თორნთონი დავით თხელიძე დავით ჩიკვაიძე დასაქმება ევოლუშენ გეიმინგი ევროპაბეთი ენერგო პრო ჯორჯია ვენდისი თბილისის მერია კარიერა კიბერუსაფრთხოება ლიკა ნოზაძე ლურჯი ოკეანე მენტორი ნიუ ჰოსპიტალსი პაატა პაპავა პალიტრა მედია ჰოლდინგი პროფესია პროფესიული განათლება პსპ დაზღვევა რეკრუტინგი რუსეთ-საქართველოს ომი სამსახური საფკო საქსტატი სოფიო ლებანიძე სტაჟირება ტურიზმი შრომის კოდექსი შრომის უსაფრთხოება ხელფასები


text: ჟ, ⴏ, Ⴏ, Ჟ (ჟანი) — ქართული ანბანის მეთექვსმეტე ასო (ძველ ქართულში მეთვრამეტე იყო). შეესაბამება უკანანუნისმიერ მჟღერ თანხმოვანს. ძველ ქართულ სათვალავში აღნიშნავდა რიცხვ ოთხმოცდაათს (90). მოხაზულობა ჟ-ს მოხაზულობა ასომთავრულში ხაზებისა და წრის კომბინაციაა, რომელიც კვადრატის ნახევარს იკავებს. VI-VII სს. ჟ თავგახსნილია. ნუსხურში მარჯვნივაა გადახრილი. იგი მხედრულში მომრგვალებული ფორმისაა. ნუსხურსა და მხედრულში ჟ ქვედა სამ ხაზში იწერება. კოდების ცხრილი ბრაილი რესურსები ინტერნეტში Graphemica (ჟ) Graphemica (ⴏ) Graphemica (Ⴏ) სქოლიო ქართული ასოები


გაეროს ქალთა ორგანიზაცია 10 წლისაა Nato Lagidze ივლისი 3, 2020


text: კვადრიგემინია Archives ⋆ www.medgeo.net Tag Archives: კვადრიგემინია კვადრიგემინია By უკატეგორიოარითმიის, გულის, ექსტრასისტოლა, კვადრიგემინია, მოყვება, ნორმალურ ლალი დათეშიძე, არჩილ შენგელია. სამედიცინო ენციკლოპედიური განმარტებითი ლექსიკონი კვადრიგემინია – გულის არითმიის სახე, რომლის დროსაც ექსტრასისტოლა მოყვება გულის ყოველ სამ ნორმალურ შეკუმშვას. გაფრთხილება! ბმულები: 1.საავტორო ფარმაცევტული სკოლა 2.სამედიცინო ლიტერატურა 3.საპატრიარქოს ქართული უნივერსიტეტი 4.დიეტები 5.ორსულობა და მშობიარობა ალორითმია By სამედიცინო განმარტებითი ლექსიკონიალო, ალორითმია, ალორითმული, არითმიის, ბერძნული, ბიგემინია, გულის, ექსტრასისტოლია, ექსტრასისტოლით, კვადრიგემინია, კოპლექსის, ნორმალური, პარკუჭოვანი, რეგულარული, რითმი, ტრიგემინია, ყოველი ალორითმია – (allorhythmia; ალო – + ბერძ. rhythmos რითმი; სინ.: ალორითმული ექსტრასისტოლია) გულის არითმიის ფორმა, რომელიც ხასიათდება რეგულარული ექსტრასისტოლით ყოველი პირველი (ბიგემინია), ყოველი მეორე (ტრიგემინია) ან ყოველი მესამე (კვადრიგემინია) ნორმალური პარკუჭოვანი კოპლექსის შემდეგ. გაფრთხილება! ლალი დათეშიძე, არჩილ შენგელია. სამედიცინო ენციკლოპედიური განმარტებითი ლექსიკონი


კვირის პალიტრა - "ოლაფი არც მილიონერია, არც ძვირფასეულობით მოვხიბლულვარ, უბრალოდ, მომეწონა და შემიყვარდა..." "ოლაფი არც მილიონერია, არც ძვირფასეულობით მოვხიბლულვარ, უბრალოდ, მომეწონა და შემიყვარდა..." 2019, 08 აგვისტო, 15:09 ვიკინგი ქმრის ოცნება - ჰქონოდა ღვინის წარმოება, თუშმა ეკა ჭვრიტიძემ რეალობად აქცია და წყვილმა ერთად გააშენა უკვე დავიწყებას მიცემული, მაღრაანული ქისის ვენახები. თუ როგორ ჩამოაყალიბა მეუღლესთან ერთად ღვინის მეურნეობა და როგორ შექმნა წარმატებული ბრენდი, ამის შესახებ თვითონ მოგვიყვება, მე კი არ შემიძლია, არ აღვნიშნო ეკას საოცარი ენერგიულობა, სიხალასე და უჩვეულო უნარი, გაცნობისთანავე მოგხიბლოს. ის 35 წლისაა, აქვს ტურისტული კომპანიაც, რომელიც ტურისტებს თუშეთის, ხევსურეთისა და ყაზბეგის მიმართულებით საინტერესო ტურებს სთავაზობს. არის ცხენოსანიც და არაერთ დოღში გამარჯვებული. - ყოველთვის გულის წადილსა და კარნახს მივყვები, სულით, ხორცითა და ხასიათით თუში ვარ. თელავში დავიბადე და გავიზარდე, მაგრამ ადრე არასდროს მიფიქრია, მეღვინეობა თუ დამაინტერესებდა ან ოდესმე ვენახს თუ გავაშენებდი. სიგიჟემდე შემიყვარდა ვიკინგი დანიელი - წარმოშობით დანიიდან არის და ამას ვგულისხმობ, რამაც რადიკალურად შეცვალა ჩემი ცხოვრება. ოლაფი ჩემზე გაცილებით უფროსია. კოპენჰაგენელია და წლების წინ ის ალავერდში მონათლეს მამაჩემმა, მამა დავითმა და მამა ადამმა, რომელმაც დანიელი დაარქვა. ოლაფის გულს მივყევი და ვფიქრობ, ამიტომაც არის დღეს ასეთი წარმატებული ჩვენი საქმე, მეღვინეობას ვგულისხმობ. ეს საქმიანობა დაიწყო სიყვარულით და დღემდე ვქმნით სიყვარულით! ადამიანს უნდა შეეძლოს უპირობო სიყვარული და რა საქმესაც ხელს მოჰკიდებ, ყველაფერი გამოგივა. - ეკა, ასეთი ოპტიმისტი და ენერგიული ხარ ყოველთვის? - სხვანაირად არ შემიძლია, თუმცა ისევე, როგორც ყველას, მეც მაქვს აღმავლობისა და დაღმავლობის პერიოდები... დავამთავრე საერთაშორისო ბიზნესისა და საგარეო ვაჭრობის ფაკულტეტი უნივერსიტეტში. ჩემი პროფესიით არ მიმუშავია, მაგრამ 2005 წლიდან ტურისტულ ბიზნესში ვარ და გამოდის, რომ არც შორს წავსულვარ ჩემი პროფესიიდან. მინდა, აქედან წასული თითოეული ტურისტი საქართველოს დესპანი და ელჩი იყოს თავის ქვეყანაში. - ამისთვის რას აკეთებ, რას აჩვენებ მათ, პირველ რიგში? - არაფერს განსაკუთრებულს. მცხეთასა და ნარიყალას მონახულება ყველას შეუძლია, მთავარია, რა ენერგიას გასცემ, ტურისტი გრძნობს ამას. შეიძლება შთაბეჭდილება ვერ მოახდინოს გიდმა, რომელიც დაზეპირებულ ტექსტს ემოციების გარეშე ჩაარაკრაკებს, მაგრამ შეიძლება მხოლოდ 3 სიტყვა თქვა და ემოცია ზუსტად მიიტანო მის გულამდე. ცხენზე მჯდარხართ? - არა, არასდროს მქონია ამის შანსი დიდი ინტერესის მიუხედავად. რატომ მეკითხები? - საოცარი შეგრძნებაა. მით უფრო - გიჟ ცხენზე რომ დაჯდები. რამდენიც უნდა ეცადო მის გაჩერებას, მაინც ვერ შეაკავებ, არ გაჩერდება, ამიტომაც უნდა მიუშვა, დაიღლება და გაჩერდება. მაშინ შენც გადმოხტები და აი, მაგ დროს ძალიან ბედნიერი იქნები. ასეა ამ საქმეშიც - ემოციები უნდა მიუშვა ბოლომდე, რაღაცები უნიჭოდ არ უნდა შეფუთო, უნდა იყო ბუნებრივი, რაც მათ ყველაზე მეტად მოსწონთ, განსაკუთრებით ამერიკელებს. ამერიკელები ყველაზე კარგი ტურისტები არიან არა მარტო როგორც გადამხდელები, ისინი უფრო მეტად ღრმად და ემოციურად შეიგრძნობენ ყველაფერს. ალბათ იმიტომ, რომ ყველაზე კარგად იციან თავისუფლების გემო და ფასი. მეც ამერიკელი ვარ, სხვათა შორის, ჩემი მეუღლე ამერიკაში ცხოვრობდა წლების მანძილზე და როდესაც ხელი მოვაწერეთ, იქ წავედით საცხოვრებლად. 7 წელი ვიყავით ამერიკაში და 7 წლის წინ დავბრუნდით საქართველოში. 14 წელია, რაც ერთად ვართ. - ეკა, უფრო კარგად გაგვაცანი ოლაფი. - ის ყველაზე საუკეთესო ადამიანია, ვისაც კი შევხვედრივარ. მისი დედ-მამა ექიმები იყვნენ, ინტელიგენტ ოჯახში დაიბადა და გაიზარდა. 27 წლისა უკვე პროფესორი იყო ორგანულ ქიმიაში, მერე ამერიკაში წავიდა. როდესაც ვკითხე, ოჯახი და სამსახური რატომ დატოვე-მეთქი, იცი, რა მითხრა? თურმე დანიაში 9 თვე ზამთარია და სულ ნაცრისფერი ცაა, ოლაფს კი მზე, სიცოცხლე და სითბო უყვარს. პირველად მივლინებით წასულა და სან-ფრანცისკოში რომ ჩაფრენილა, მაშინვე უფიქრია, აქ რატომ არ ვცხოვრობო? ძალიან მალე მართლაც სან-ფრანცისკოში გადასულა საცხოვრებლად. ოლაფს თავისი პროფესიით იქ აღარ უმუშავია, ჰარვარდში სწავლობდა საერთაშორისო სამართლისა და დიპლომატიის ფაკულტეტზე. აქვს კიდევ ერთი, უდიპლომო პროფესიაც - ტურისტული კომპანია ჰქონდა ამერიკაში. ყველაზე ძალიან რაც უყვარდა - მოგზაურობა, განსაკუთრებით ველურ ბუნებაში, გადაწყვიტა თავის საქმიანობად ექცია. მისი კომპანია იყო ერთადერთი, რომელსაც ჰქონდა საშვი, გალაპაგოსის კუნძულებზე ოკეანის ნავებით რომ ევლოთ ტურისტებს. გალაპაგოსი ეს არის კუნძულთა არქიპელაგი წყნარ ოკეანეში და მთელ მსოფლიოში ტურისტებისთვის ერთ-ერთი ყველაზე მიმზიდველი ადგილია, რადგან იქ არსებულ ფლორასა და ფაუნას სხვაგან ვერსად შეხვდებით. ამბობენ, რომ გალაპაგოსის კუნძულებზე დრო გაჩერებულია. აქ შეხვდებით სხვადასხვაგვარ ქვეწარმავალს, მაგალითად, გალაპაგოსის გიგანტურ კუს, რომელთა გამრავლების პერიოდში ტურისტების შესვლა კუნძულებზე აკრძალულია. ასევე, ტურისტებისთვის მთავრობის მიერ დაწესებულია გარკვეული შეზღუდვები, მაგალითად, ერთ ტურში არ შეიძლება შედიოდეს ოცზე მეტი ადამიანი. პოპულარულია კუნძულებს შორის გემით ან იახტით გადაადგილება. ზოგიერთ კუნძულთან არსებობს წყალქვეშა პარკები, სადაც შესაძლებელია წყალქვეშა ფლორისა და ფაუნის დათვალიერება. აი, ასეთი საინტერესო ტურები ჰქონდა მას, თუმცა შემდეგ გაყიდა ეს ტურისტული კომპანია. - კარგი, ახლა ის მიამბე, შენამდე საქართველოსთან რა აკავშირებდა? - პირველად საქართველოში 1997 წელს ჩამოსულა გარემოს დაცვის სამინისტროს მოწვევით, მსოფლიო ბანკისა და გარემოს დაცვის ერთობლივი პროექტის გასახორციელებლად. მან დიდი წვლილი შეიტანა თუშეთის ეროვნული პარკის, ლაგოდეხისა და ვაშლოვნის პარკების ჩამოყალიბებასა და ტურიზმის განვითარებაში. საქართველოში ის უფრო ბევრ ადგილასაა ნამყოფი, ვიდრე მე. პირველად ერთმანეთს სოფელ შენაქოში შევხვდით. 2003 წელი იყო. - საინტერესოა, რითი მიიქცია შენი ყურადღება? - რა გითხრა, არც მილიონერი არის, არც ძვირფასეულობით მოვხიბლულვარ, უბრალოდ, მომეწონა და შემიყვარდა. არ არის ძალიან აქტიური ადამიანი, გაწონასწორებული და სერიოზულია. მითხრა, რომ ვუყვარდი და მეც გადავწყვიტე. სჯობს, თუნდაც 5 წელი გაატარო იმ ადამიანთან ერთად, ვინც სიგიჟემდე გიყვარს, ვიდრე 50 წელი ცხოვრობდე უინტერესო კაცთან, რომელიც შეიძლება რაღაც ჩარჩოებში ჯდება, მაგრამ არ გიყვარს. ჩემზე ბედნიერი ადამიანი არ დადის მიწაზე. - მალევე დათანხმდი მის წინადადებას დაქორწინების შესახებ? - გაცნობიდან 6 თვეში გავყევი. მამაჩემი დეკანოზია და ამის მიუხედავად, არაფერი უთქვამს, არ მოუთხოვია ჩემთვის, ჯერ მოინათლოს და მერე გაჰყევიო. 6 თვის ფეხმძიმე ვიყავი, როდესაც ოლაფს თვითონვე გაუჩნდა ამის სურვილი და მოინათლა. ასეთი რამ როგორ უნდა დააძალო ვინმეს? დადიოდა ეკლესიაში, ბევრი რამ გაიგო მართლმადიდებლობის შესახებ. უცნაურია, რომ ეკლესიაში შესვლის დროს ყოველთვის ცრემლები მოსდიოდა ხოლმე თვალებიდან. ლუთერანი იყო მანამდე. - საქართველოში დაბრუნებისა და ვენახის გაშენების იდეა ვის ეკუთვნოდა, რომლის სურვილი უფრო იყო? - მაისში გახდება 7 წელი, რაც დავბრუნდით ორ შვილთან ერთად. ნიკოლოზი ახლა 12 წლისაა, ნინო 8 წლის. ოლაფს ორი ოცნება ჰქონდა: ჰქონოდა იალქნიანი გემი, რაც ძვირი სიამოვნებაა და ჰქონოდა მეღვინეობა, ეწარმოებინა ხარისხიანი ღვინო. ამერიკაში ყიდულობდა ხოლმე 200-300 კილო ყურძენს და ავტოფარეხში წურავდა. კალიფორნიაში მეღვინეობის ორწლიანი კურსიც კი დაამთავრა. - დალევაც უყვარს თუ მხოლოდ პროცესი აინტერესებს? - (იცინის) რომ არ უყვარდეს, ამ საქმეს შეეჭიდებოდა? ცოტას სვამს, გადამეტებულად არა. მოკლედ, რაკი ასე ძალიან იყო დაინტერესებული მეღვინეობით, ვუთხარი, რომ დავბრუნებულიყავით საქართველოში და ვაზი გაგვეშენებინა. 2009 წელს მაღრაანში, სოფელ არგოხში მართლაც ვიყიდეთ 5 ჰექტარ-ნახევარი მიწა, ახლა კი უკვე 42 ჰექტარი გვაქვს. ოლაფმა მაღრაანში რომ გასინჯა სახლში დაწურული ღვინო, თქვა: ასეთი არსად არაფერი გამისინჯავს, არც საქართველოში და არც სხვაგან სადმეო. სწორედ ეს გახდა მიზეზი, რომ უკვე დავიწყებული ჯიშის - მაღრაანულა ქისის ვენახების გაშენება გადავწყვიტეთ. დღეს უკვე 9 ჰექტარზე გვაქვს გაშენებული. პირველი რთველი 2013 წელს გვქონდა. - საინტერესოა, რა მახასიათებლები აქვს მაღრაანულ ქისს, რითია გამორჩეული? - თეთრი ჯიშია, ჰაეროვანი, ნაზი მტევნები აქვს. მშრალი, თეთრი ღვინო დგება ქისისგან, საშამპანურე მასალადაც იყენებენ. მხოლოდ ორ რქაზე ვსხლავთ, ვაზს არ ვტვირთავთ, რადგან იმ ხარისხის ღვინოს ვეღარ მომცემს, როგორიც მინდა. ამჟამად ვაწარმოებთ 8 სახეობის ღვინოს - რქაწითელის, ქისის, საფერავის, მწვანესა და ხიხვის ჯიშის ყურძნისგან. - ამბობენ, ღვინო მეღვინეს ჰგავსო, მართალია? - რა გითხრა, მე უფრო მგონია, რომ ღვინის გემო ამინდზეა დამოკიდებული და კიდევ იმაზე, თუ როგორ უვლი ყურძენს. - ექსპორტზე სად გაგაქვთ ღვინო? - ღვინის ეროვნული სააგენტო გვაწვდის ხოლმე სტატისტიკას, რამდენი ბოთლი ღვინო გადის ექსპორტზე. ამას კი არ უნდა მივაქციოთ ყურადღება, მთავარია, რა ხარისხის ღვინო გადის. 2-დოლარიანი ღვინო რამდენად ხარისხიანია, ამაზე თუ ფიქრობს ვინმე? ჩემი ერთი ბოთლი ღვინო 7 ევრო-ნახევარი ღირს, შეუძლებელია ერთი და იმავე ხარისხის იყოს. ადგილობრივ ბაზარზეც ძალიან პოპულარულები ვართ და ჩვენი ღვინო გაგვაქვს უკრაინაში, ამერიკაში, სკანდინავიასა და სინგაპურში. 10 აგვისტო 2019 17:41 Vikingebi nayvareba deda am bovchvs da ra qnas 10 აგვისტო 2019 12:59 ეკა ჩემი სიამაყე ხარ. შენს ღვინოს მე შემოვიტან აქ... იცი სადაც.... 10 აგვისტო 2019 04:04 ყველაფერი კარგია, წარმატებებს ვუსურვებ ამ ლამაზ ოჯახს, მაგრამ ასეთი ლამაზი და ჯიშიანი ქალი უცხოელის მეუღლე რატომ უნდა იყოს, ქართველმა ქალმა ქართული ჯიში და გენი უნდა გაამრავლოს. რა გჭირთ ქართველო კაცებო, რას ვერ აკეთებთ ისე, რომ ქართველი ქალების გული თქვენ დაიპყროთ და არა უცხოელმა კაცებმა, სირცხვილია. უცხოელი ქალები ქართველ კაცებზე გიჟდებოდნენ და ქართველ ქალებს რატომ აღარ მოსწონხართ, რაშია თქვენი სისუსტე. ცოტა გამოფხიზლდით, თორე გადაგვარდა ისედაც შემცირებული ქართული ჯიში, ისედაც ნახევარი საქართველო საზღვრებს გარეთაა და უმეტესობა ალბათ აღარც დაბრუნდება საქართველოში, სულ არ გადავჯიშდეთ. აფეთქება ბენზინგასამართ სადგურზე - დაშავებულია 5 ადამიანი, მათ შორის, არასრულწლოვანი "ჩვენ ანაკლიის პროექტს "ქართული ოცნების" გარეშე განვახორციელებთ" "უნდა მივმხვდარიყავი "დამტკბარი" დედამთილი მახეს რომ მიგებდა"


text: აბსტრაქცია აბსტრაქცია (ლათ. abstractio „განყენება“) – შემეცნებითი ოპერაცია, შემეცნების ფორმა, რომელიც მდგომარეობს საგანთა თვისებების და მიმართების აზროვნებით გამოყოფაში, გამოცალკევებაში და შემდეგ განზოგადებაში. აქ იგულისხმება არა თვითონ საგნის ოპერაციები, არამედ აზროვნებითი ოპერაციები. საგნებისა და მოვლენების გარკვეულ თვისებათაგან და ამ საგნებსა და მოვლენებს შორის არსებულ გარკვეულ მიმართებათაგან განყენება, აბსტრაპირება, ხოლო დანარჩენი თვისებებისა და მიმართებების ცალკე გამოყოფა. ამ საგნებისა და მოვლენებისაგან დამოუკიდებელი ობიექტების სახით განხილვა. აბსტრაქციის შედეგია თვისების ან მიმართების გამომხატველი ცნება ან აბსტრაქტული, იდეალური ობიექტი, რომელიც თავდაპირველი საგნებისა და მოვლენებისაგან გამოყოფილი თვისებებისა და მიმართებების მქონეა. ტერმინი „აბსტრაქცია“ პირველად გამოიყენა ბოეთიუსმა, როგორც არისტოტელესეული ბერძნული ტერმინის (aphaurein) ლათინური შესატყვისი. აბტრაქცია შემეცნების ერთ-ერთი აუცილებელი მომენტია. იგი საშუალებას გვაძლევს განვიხილოთ სინამდვილის თავისებურებანი „წმინდა სახით“. მეცნიერების ყველა ცნება (ღირებულება, სიკეთე, რიცხვი, მატერია, მასა, ატომი და ა.შ.) სწორედ აბსტრაქციის გზით არის მიღებული. აბსტრაქცია, როგორც ფსიქოლოგიური აქტი, ადამიანის აზროვნების ოპერაციაა, რაც კონკრეტული საგნებიდან ცნებებზე გადასვლაში მდგომარეობს. მეორე მხრით, აბსტრაქცია არის კვლევის პროცესში ახალი ობიექტის შემოტანა, პოსტულირება გარკვეული ლოგიკური პრინციპების მიხედვით. აბსტრაქციის პრინციპი[რედაქტირება | წყაროს რედაქტირება] თუ მოცემულია ეკვივალენტობის ტიპის მიმართება, მაშინ ეს მიმართება მისი განსაზღვრების მთელ არეს ყოფს კლასებად, რომლებიც ერთმანეთს არ კვეთენ (როგორი წყვილიც არ უნდა ავიღოთ ამ კლასებისა, მათ საერთი საგანი არ ექნებათ). ამ კლასებს, მოცემული მიმართების აბსტრაქციის კლასები, ხოლო კლასების მთელ სიმრავლეს — ფაქტორ სიმრავლე. ორი საგანი შევა ერთსა და იმავე კლასში მხოლოდ მაშინ, როდესაც მათ შორის ადგილი აქვს მოცემულ მიმართებას. ასეთ შემთხვევაში შეგვიძლია ვთქვათ, რომ აბსტრაქციის ერთსა და იმავე კლასში მოხვედრილი საგნები ერთმანეთის იგივეობითია რაღაც თვალსაზრისით. უფრო ზუსტად შეგვიძლია დავუშვათ, რომ აბსტრაქციის თითოეული კლასისთვის არსებობს ობიექტი, რომელიც არის ამ კლასში შემავალი საგნების საერთო თვისება ან საგანი, რომელსაც ეს თვისება აქვს, აბსტრაქციის კლასები კი მივიჩნიოთ ამ ობიექტის კონკრეტულ წარმომადგენლებად, ეგზემპლარებად. ახალ ობიექტებზე ამბობენ, რომ ისინი მიღებული არიან ეკვივალენტობის მოცემულ მიმართებასთან დაკავშირებული აბსტრაქციით. მაგალითად, პარალელობის მიმართება წრფეებს შორის გვაძლევს წრფეთა სიმრავლის ზემოდახასიათებულ დაყოფას. აბსტრაქციის თითოეულ კლასში მოხვდება ყველა ერთმანეთის პარალელური წრფე, ხოლო მათი საერთი თვისება იქნება გარკვეული მიმართულება. სწორედ მიმართულების ცნება იქნება ის ახალი ობიექტი, რომელიც პარალელობასთან დაკავშირებული აბსტრაქციით მიიღება. აბსტრაქციის პრინციპი არის დაზუსტებული სახე ე.წ. განმაზოგადებელი აბსტრაქციისა, რომელიც საგანთა ერთობლიობის და ამ ერთობლიობაში შემავალი ყველა საგნის საერთო თვისების დამოუკიდებელი ობიექტის სახით გააზრებაში მდგომარეობს. აბსტრაქციის პრინციპს ხშირად გაიგივების აბსტრაქციას უწოდებენ. აბსტრაქციის პრინციპის თანახმად ვადგენთ სხვადასხვა დროს დანახული მზის იგივეობას (თუმცა მზის ყოველი აღქმა სხვადასხვაგვარია), ვცნობთ სხვადასხვანაირად ჩაცმულ ნაცნობს, სხვადასხვა ტექსტში ამოვიკითხავთ ერთსა და იმავე ასოს, როგორც აბსტრაქტული ასოს წარმომადგენელს. აბსტრაქციის პრინციპი საშუალებას გვაძლევს ვილაპარაკოთ ერთი და იმავე სიმბოლოს ან ტერმინის სხვადასხვა შესვლაზე მოცემულ კონტექსტში და ა.შ. ფუნქციური აბსტრაქცია საშუალებას გვაძლევს ენობრივ გამოსახულებათა საფუძველზე შემოვიტანოთ კვლევის სფეროში არაენობრივი ობიექტები, კერძოდ, ფუნქციები, კლასები, ატრიბუტები. თუ მოცემულია x თავისუფალცვლადიანი A გამოსახულება (სადებულებო ფორმა ან ტერმი), მაშინ შეგვიძლია დავუშვათ, რომ არსებობს ფუნქცია, რომელიც ცვლადის ნებისმიერი ფასისთვის იღებს იმ ფასს, რაც გამოხატავს A-დან x ცვლადის აღნიშნული ფასით შენაცვლების გზით მიღებული დებულება ან მუდმივი ტერმი (საკუთარი სახელი). ამ ახალ ობიექტს ასე აღნიშნავენ: λxA ან xλA. თუ თავისუფალი ცვლადები ერთზე მეტია, მაშინ ფუნქციური აბსტრაქცია გვაძლევს მრავალ არგუმენტიან ფუნქციას. თუ A სადებულებო ფორმაა, მაშინ მიღებული ფუნქცია იქნება ატრიბუტი (თვისება ან მიმართება) მაგალითად, სადებულებო ფორმიდან „x არის y-ის მშობელი“, რომელიც ენობრივი გამოსახულებაა, შეგვიძლია გადავიდეთს ისეთ ობიექტზე, როგორიცაა მშობლობის მიმართება, რომელიც უკვე აღარ არის ენობრივი ობიექტი. სადებულებო ფორმისგან ფუნქციური აბსტრაქციის შედეგია აგრეთვე კლასი ისეთი საგნებისა, რომლებიც ამ სადებულებო ფორმას ჭეშმარიტ დებულებად აქცევს. ფუნქციური აბსტრაქცია არის დაზუსტებული სახე ე.წ. მაიოზოლირებელი აბსტრაქციისა, რომელიც ცალკეული საგნების ენაში გამოხატული რომელიმე თვისებების ან სხვა საგნებთან მისი რომელიმე მიმართების ცალკე ობიექტად აზრობრივ გამოყოფაში მდგომარეობს. აბსტრაქციის სახეები[რედაქტირება | წყაროს რედაქტირება] არსებობს სხვადასხვა სახის აბსტრაქცია. თითოეული მათგანი სრულიად გარკვეულ სიტუაციაში გვაძლევს სრულიად გარკვეული სახის ახალი ობიექტის შემოტანის საშუალებას. აბსტრაქციის სახეებია აბსტრაქცია აქტუალური უსასრულობისა და აბსტრაქცია პოტენციური განხორიელებადობისა. შემეცნების თეორიის თვალსაზრისით მნიშვნელოვანია აბსტრაქციის სახე — ექსპლიკაცია. აბსტრაქციით მიღებული ობიექტების რეალური არსებობის საკითხი ფილოსოფიური საკითხია და მისი გადაწყვეტა აბსტრაქციის ყოველი სახისთვის ცალკე ხდება. იხილეთ აგრეთვე[რედაქტირება | წყაროს რედაქტირება] ლიტერატურა[რედაქტირება | წყაროს რედაქტირება] - ქართული საბჭოთა ენციკლოპედია, ტ. 1, გვ. 41, , 1975 წელი. - ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 233


text: ტენორი ტენორი — მამაკაცის მაღალი ხმა. დიაპაზონი: მცირემდე – მეორე ოქტავამდე. გადამსველელი ნოტები: პირველი ოქტავის მი ბემოლი. ჟღერადობით ტენორი ხასიათდება ლირიკულად და დრამატულად. სახესხვაობები[რედაქტირება] - კონტრატენორი - ტენორ-ალტინო - ლირიკული ტენორი - ლირიკა-დრამატული ტენორი - დრამატული ტენორი (ბარიტონალური ტენორი) - მეცო-სახასიათო ტენორი - გმირული ტენორი ლირიკული ტენორი ყველაზე უკეთ პირველ ოქტავაში ჟღერს. ამ ხმაზე მაღლა შედარებით რბილად მიდის. ოქტავის დაბალი ნახევარი ჟღერს სუსტად. დიაპაზონი: მცირემდე – მეორე ოქტავამდე. გადამსვლელი ნოტები: პირველი ოქტავა მი ბემოლი#. ლირიკულ ტენორს სათავო რეესტრის ფართო დიაპაზონით, რომელიც ფორმირდება მარტივად და თავისუფლად ნოტ რემდე, მეორე ოქტავის მიმდე, ეწოდება ალტინო. ეს არის ძალიან იშვიათი ხმა, რომელიც სირთულეების გარეშე აჭარბებს გადამსვლელ ნოტებს, მაღალი ნოტები კი მას ჟღერადობით აახლოვებს ქალის დაბალ ხმას. ალტინო ბგერის განსაკუთრებული სიძლიერით არ გამოირჩევა, მაგრამ სასარგებლოა გუნდში დიაპაზონის გაფართოებისა და ჟღერადობის სილამაზის გამდიდრებისათვის. დრამატული ტენორი ჟღერადობის სისავსით გამოირჩევა. გადამსვლელი ნოტები სათავო რეესტრთან იგივეა, მაგრამ აღიქმება ძნელად. მოუხერხებლობა ამ ნოტებზე მეტადაა წარმოჩენილი, ვიდრე ლირიკულ ტენორში. სათავო ნოტები წარმოიქმნებიან ძლიერად და შესაძლებელია შესრულებული იქნას ფორტეზე ან მეცო ფორტეზე. დაბალ ნოტებზე ხმა ეცემა.


text: თბილისში შეხვედრებს მართავს ნატოს გენერალური მდივნის მოადგილე ალექსანდრ ვერშბოუ. ის საქართველოს ორდღიანი ვიზიტით ეწვია, შეხვედრების მთავარი საკითხები კი არის: ნატო-საქართველოს შორის არსებით ღონისძიებათა პაკეტის იმპლემენტაციის პროცესი, 2015 წლის ბოლოსთვის საქართველოში დაგეგმილი ერთობლივი საწვრთნელი ცენტრის გახსნა, ნატოში გასაწევრიანებლად საქართველოს მომზადებისათვის საჭირო სხვა საკითხები. 29 იანვარს ალექსანდრ ვერშბოუ ქვეყნის პრემიერ-მინისტრს, პარლამენტის თავმჯდომარეს, ევროპულ და ევროატლანტიკურ სტრუქტურებში ინტეგრაციის საკითხებში სახელმწიფო მინისტრს, სხვადასხვა პოლიტიკური პარტიების წარმომადგენლებს შეხვდა. ვიზიტის ფარგლებში ვერშბოუ იმ ადგილსაც მოინახულებს, სადაც წლის ბოლომდე ნატოს საწვრთნელი ცენტრი უნდა გაიხსნას. „ნატოში ინტეგრაცია ქართველი ხალხის მტკიცე არჩევანია და ამ მიზნის მისაღწევად ქვეყანა ყველაფერს გააკეთებს“, - განაცხადა საქართველოს პრემიერ-მინისტრმა ირაკლი ღარიბაშვილმა 29 იანვარს, ნატოს გენერალური მდივნის მოადგილე ალექსანდრ ვერშბოუსთან შეხვედრის შემდგომ. ალექსანდრ ვერშბოუ საქართველოში ორდღიანი ვიზიტით იმყოფება და ხელისუფლებისა და ოპოზიციის წარმომადგენლებს ხვდება. პრემიერმა ღარიბაშვილმა მასთან შეხვედრის შემდგომ აღნიშნა, რომ ჩრდილო-ატლანტიკური ალიანსის დელეგაციის ეს ვიზიტი კიდევ ერთი ნათელი დადასტურებაა საქართველოს მიმართ ნატოსა და მისი წევრი ქვეყნების მხარდაჭერისა. „საქართველო შესაძლოა გახდეს უსაფრთხოების ექსპორტიორი ქვეყანა, ამის დასტურია ქვეყნის გამოხატული მისწრაფება ევროატლანტიკური ალიანსისაკენ და საქართველოს სამხედრო კონტინგენტის ჩართულობა საერთაშორისო სამშვიდობო მისიებში“ - ეს განცხადება კი ალექსანდრ ვერშბოუს ეკუთვნის, რომელიც საქართველოს ხელისუფლების წარმომადგენლებს 29 იანვარს დილიდან ხვდებოდა: „ჩვენ დავინახეთ როგორ ვითარდება ქვეყანაში დემოკრატია საპარლამენტო არჩევნების შემდეგ და მინდა კვლავაც მოვუწოდო თქვენი ქვეყნის პოლიტიკურ ლიდერებს გააგრძელონ ეს კურსი. ვაფასებთ იმ რეფორმებს, რომელთაც საქართველოს მთავრობა ახორციელებს როგორც თავდაცვის სფეროში, ისე კანონის უზენაესობისა და მმართველობის გაუმჯობესების კუთხით. გასული წლის ნატოს სამიტის შემდეგ ჩვენ დავიწყეთ ნატო-საქართველოს პაკეტის გაძლიერება, რაც ამყარებს საქართველოს თავდაცვისუნარიანობას, ხელს უწყობს მის თავსებადობას ნატოს ქვეყნებთან და, ვფიქრობთ, ეს პაკეტი მოამზადებს საქართველოს ალიანსის წევრობისათვის“. ალექსანდრ ვერშბოუმ ასევე თქვა, რომ ნატო-საქართველოს „არსებითი პაკეტის“ ფარგლებში საქართველოში იგეგმება ტრენინგისა და შეფასების ცენტრის შექმნა. ცენტრი წლის ბოლოსთვის უნდა ამოქმედდეს და ის არა მხოლოდ საქართველოს თავდაცვისა და უსაფრთხოების სფეროს გააძლიერებს, არამედ ნატოს სხვა მოკავშირეებისათვისაც იქნება ღია. დღის განმავლობაში ალექსანდრ ვერშბოუ საქართველოს პარლამენტის თავმჯდომარეს დავით უსუფაშვილსაც შეხვდა. „საქართველოსა და ნატოს თანამშრომლობა უელსის სამიტზე მიღებული გადაწყვეტილებების შემდეგ უფრო ინტენსიურია“, - განაცხადა ამ შეხვედრის დასრულების შემდეგ საკანონმდებლო ორგანოს ხელმძღვანელმა: „ჩვენ საკმაოდ ამბიციური გეგმები გვაქვს არსებითი პაკეტის ფარგლებში და სასიამოვნოა, რომ ნატოს გენერალური მდივნის მოადგილისგან დღეს მოვისმინეთ სრული მზადყოფნის შესახებ ნატოს წევრი ქვეყნების, რომ შეასრულონ თავიანთი ვალდებულებები. ჩვენ ასევე მოვისმინეთ მათი შეფასება უკრაინაში არსებულ ვითარებაზე, ჩვენ კი კიდევ ერთხელ დავუდასტურეთ, რომ საქართველო იყო და არის თავისუფალი უკრაინისა და მისი ხალხის გვერდით“. „თავისუფალი დემოკრატების“ ერთ-ერთი ლიდერის, ვიქტორ დოლიძის შეფასებით კი, საყურადღებოა ვერშბოუს ის რეკომენდაცია, რომელიც ძალოვანი სტრუქტურების რეფორმირებას უკავშირდება: „იყო საუბარი იმაზე, რომ შსს-ს და პროკურატურის რეფორმა რაც შეიძლება სწრაფად უნდა განხორციელდეს, რადგან სწორედ ეს იქნება ერთ-ერთი მთავარი რეკვიზიტი საქართველოში დემოკრატიული რეფორმების გატარებისა“. ის, რომ ნატო-საქართველოს შორის არსებით ღონისძიებათა პაკეტის შესრულების პროცესი დადებითად მიმდინარეობს, ალექსანდრ ვერშბოუმ ევროპულ და ევროატლანტიკურ სტრუქტურებში ინტეგრაციის საკითხებში სახელმწიფო მინისტრ დავით ბაქრაძესთან გამართული შეხვედრის შემდეგაც აღნიშნა. მათი საუბარი საქართველოს ოკუპირებულ ტერიტორიებზე არსებულ ვითარებასაც შეეხო. ნატოს გენერალური მდივნის მოადგილის თქმით, ნატო არ ცნობს ე.წ. შეთანხმებას რუსეთსა და აფხაზეთს შორის და ადასტურებს ჩრდილო-ატლანტიკური ალიანსის მხარდაჭერას საქართველოს ტერიტორიული მთლიანობისა და სუვერენიტეტის, ასევე მისი ევროატლანტიკური მისწრაფებების მიმართ. ევროპულ და ევროატლანტიკურ სტრუქტურებში ინტეგრაციის საკითხებში სახელმწიფო მინისტრმა დავით ბაქრაძემ კი განაცხადა, რომ არსებით ღონისძიებათა პაკეტის იმპლემენტაციის საკითხს 5 თებერვალს ნატოს თავდაცვის მინისტერიალზე განიხილავენ. "ჩვენ შევეხეთ საქართველოს ოკუპირებულ რეგიონებში არსებულ გამოწვევებსაც. ჩვენ გვაქვს ნატოსა და მისი წევრი ქვეყნების სრული მხარდაჭერა საქართველოს სუვერენიტეტისა და ტერიტორიული მთლიანობისადმი და შეთანხმებული პოზიცია იმ პოლიტიკისადმი, რომელიც ამ გამოწვევებთან დაკავშირებით უნდა გავატაროთ. ვისაუბრეთ 2014 წლის წლიური ეროვნული პროგრამით გათვალისწინებული ღონისძიებების შესრულების წარმატებაზე, გავაცანით ის რეფორმებიც, რომელთა გატარებასაც საქართველო 2015 წელს გეგმავს", - განაცხადა დავით ბაქრაძემ. ალექსანდრ ვერშბოუს ვიზიტი საქართველოში გრძელდება. ხელისუფლების პირველი პირების გარდა, დაგეგმილია შეხვედრები ოპოზიციის წარმომადგენლებთანაც. 30 იანვარს კი ალექსანდრ ვერშბოუ იმ ადგილსაც მოინახულებს, სადაც, სავარაუდოდ, ნატოს საწვრთნელი ცენტრი ამოქმედდება.


მედიანიუსი - ბათუმის 11-12 მარტის არეულობის ორგანიზებაში ბრალდებული მერაბ ღოღობერიძის სასამართლო პროცესი მისი დაუსწრებლობის გამო გადაიდო" 6 ივლისი, 2020 | 03:17 24 აპრილი, 2017 13:40 ბათუმის 11-12 მარტის არეულობის ორგანიზებაში ბრალდებული მერაბ ღოღობერიძის სასამართლო პროცესი მისი დაუსწრებლობის გამო გადაიდო არასამთავრობო ორგანიზაცია „კორუფციასთან ბრძოლის“ საინფორმაციო ცენტრის ხელმძღვანელის მერაბ ღოღობერიძის სასამართლო პროცესი გადაიდო. მოსამართლე ხათუნა ბოლქვაძის განმარტებით, პროცესის გადატანა 173-ე მუხლის მიხედვით მოხდა, ბრალდებულის დაუსწრებლობის გამო. ღოღობერიძის ადვოკატის, ზაზა პაპიძის განცხადებით, ბრალდებული დაკავებულია და მისი დასწრება სამართალდამცავ ორგანოებს უნდა უზრუნველყო. „დაკავების მხარეს უნდა წარედგინა, რატომ არ იქნა წარმოდგენილი დაკავებული, თუმცა მათ გათავისუფლებული ჰყავდათ ხელწერილით, მაგრამ ის სიხლის სამართლის წესით დააკავეს შემდგომ და მათაც ჰქონდათ ამის შესახებ ინფორმაცია. მათ უნდა გაეკეთებინათ ამასთან დაკავშირებით განმარტება“, - განაცხადა პაპიძემ. დღეს სასამართლოს უნდა ემსჯელა ადმინისტრაციულ სამართალდაღვევაზე. გუშინ საპატრულო პოლიციამ ღვედის გამოუყენებლობის გამო მერაბ ღოღობერიძე გააჩერა, რასაც შემდგომ მისი მხრიდან წინააღმდეგობა მოჰყვა. ის პოლიციისადმი დაუმორჩილებლობისთვის დააკავეს. გარდა ამისა, ღოღობერიძე და „თავისუფალი ზონის“ ყოფილი წევრი ირაკლი ჩხვირკია ბათუმის დროებითი განთავსების იზოლატორში არიან. ისინი დაკავებულნი არიან სსკ-ის 225-ე მუხლის პირველი ნაწილით, რაც ჯგუფური მოქმედების ორგანიზებას ან ხელმძღვანელობას გულისხმობს. მათ ადანაშაულებენ ბათუმის 11-12 მარტს მომხდარი არეულობის მოწყობაში. ღოღიბერიძესთან საპატიმროში შეხვედრას გეგმავს სახალხო დამცველის აპარატის წარმომადგენელი ციალა ქათამიძე. მან აღნიშნა, რომ ბრალდებულს გამოჰკითხავენ, გადაამეტეს თუ არა ძალა პოლიციელებმა გუშინდელი დაკავების დროს. „მას არ გაუმახვილებია ყურადრება ძალის გამოყენების ფაქტთან დაკავშირებით, თუმცა დეტალურად, ახლა, შეხვედრისას ვკითხავთ, დაკავებისას თუ მოხდა ძალის გადამეტება პოლიციელების მხრიდან“, - განაცხადა ქათამიძემ.


text: ჩვენი ამბავი (დასასრული) » 4Love.Ge - სასიყვარულო საიტი, ისტორია, წიგნი, ჩანახატი, ტესტი ჩვენი ამბავი (დასასრული) 20-03-2020, 12:57 ორ კვირაში ლევანი სახლში გაწერეს და რეაბილიტაციის კურსს იქ გადიოდა. ერთი თვის შემდეგ ყველაფერმა ძველი სახე მიიღო. ერთ საღამოს მან ხატიას დაურეკა.. - მეც.. - არაფერს. მოწყენილი ვარ... - ხვალ.. - რა ხვალ? - ხვალ მივდივართ? - კი... ხომ არ გადაიფიქრე? - რა თქმა უნდა არა.. - მაშინ მოემზადე.. დილით დაგირეკავ. - კარგი.. ხვალამდე.. - მეც.. ძალიან... მეორე დილით ხატიამ თავად დაურეკა ლევანს დილის 8 საათზე. - ხომ არ გაგაღვიძე? - არა, მაგრამ ასე ადრე შენ როგორ გაიღვიძე? - ვერაფრით დავიძინე.. - ვერც მე. ჩვენს პატარა მოგზაურობაზე ვფიქრობდი.. - ჩემთან მოდი რა.. - ჯერ ჩანთა არ გამიმზადებია. - მაშინ დროზე გაამზადე. გელოდები.. - კაი, ერთ საათში ვიქნები. ათის თხუთმეტ წუთზე ლევანმა ხატიას კარზე ზარი დარეკა.. - როგორ მომენატრე.. - ხატია ლევანს კისერზე ჩამოეკიდა. - მეც, ჩემო სიცოცხლე. მზად ხარ? - თითქმის.. - ცოტა დაუჩქარე, ტაქსი ქვემოთ გველოდება. - ახლავე, კიდევ 5 წუთი. ტაქსმა ისინი პირდაპირ სადგურში მიიყვანა. ლევანმა გამცილებელს თავისი და ხატიას ბილეთები წარუდგინა და მატარებელში ავიდა. კუპეში მხოლოდ ისინი იყვნენ. - როგორ მიყვარს მატარებლით მგზავრობა! - ხოო... - ბავშვობაში მშობლებთან ერთად ხშირად ვმგზავრობდი მატარებლით. მახსოვს ფანჯრიდან გაფაციცებით რომ ვუცქერდი ხეებს, რომლებიც უკან რჩებოდნენ. - მე კი პირველად ვმგზავრობ მატარებლით. - კი. მიხარია, რომ ჩემი პირველი მეგზური შენ ხარ. - ამიერიდან სულ ასე იქნება... რამდენიმე საათში ისინი უკვე სანაპიროზე იყვნენ. - ძალიან ლამაზია ზღვა წელიწადის ამ დროს.. - თოლიები სად არიან? - როგორ მინდოდა მათი ნახვა. - სხვა დროს რომ წამოგიყვან, მაშინ აუცილებლად იქნებიან. - კიდევ წამომიყვან? - კი, უამრავჯერ.. - იცი, რომ ძალიან მიყვარხარ? - და შენ თუ იცი, რომ სამყაროს მირჩევნიხარ? - ვიცი.. და მიხარია რომ შენც იცი... ზღვასთან უფრო ახლოს მივიდნენ. ტალღების ხმაური მათ საუბარს ახშობდა. - რა მითხარი? - იკითხა ხატიამ. - უფრო ახლოს მოდი. ლევანმა ყურში უჩურჩულა: ხატიას რამდენიმე წამის განმავლობაში ხმა არ ამოუღია. ვერ იჯერებდა, რომ ლევანის ბაგეებს ეს სიტყვები დასცდა. - რა? რა მკითხე? - ხატია, ცოლად გამომყვები? ხატია სიხარულისგან ტიროდა. - კი. რა თქმა უნდა.. - კი ჩემო ერთადერთო. - ძალიან მიყვარხარ. ლევანმა ხატია ხელში აიტაცა. - ყველაზე ბედნიერი ადამიანი ვარ ამ წუთას. - მეც ჩემო ფერია.. მათი ბაგეები კვლავ შეხვდნენ ერთმანეთს. - დიდი ხანია ამის თქმა მინდოდა. ჯერ კიდევ ავარიამდე.. - ღმერთო! ჩვენ ერთი.. მთელი ერთი წელი დავკარგეთ. - ამაზე ნუ ფიქრობ, კარგი? წინ ბევრი ლამაზი წელი გველის. - მჯერა რომ ასე იქნება. ხატია მოიბუზა - შეგცივდა? - მოდი სახლში დავბრუნდეთ. ლევანმა სანაპიროსთან ახლოს მყუდრო სახლი იქირავა. წყვილი ერთად გაუყვა შინისკენ მიმავალ ქვიშიან გზას. მათ ბუხრის წინ მოიკალათეს. ხელში ჭიქით სავსე წითელი ღვინო ეკავათ და საუბრობდნენ. - მე ქორწილი სანაპიროზე მინდა. - თქვა ხატიამ. - ოღონდ თუ თოლიებიც იქნებიან. - და რომ ვერ დავამთხვიოთ ქორწილი მათ მოსვლას. - უნდა დაამთხვიო. ეს ქმრის მოვალეობაა. ლევანმა გაიცინა - ისევ დამცინი ხო? - არა, უბრალოდ ძალიან მიყვარხარ. - იცოდე თოლიები აუცილებლად უნდა იყვნენ ჩვენს ქორწილში. - კარგი, რამეს მოვიფიქრებ. ლევანს კვლავ გაეცინა - აი კიდევ... - კარგი, მაპატიე. - შვილებზე გიფიქრია? - გოგო გინდა თუ ბიჭი? - გოგო. - მეც რატომღაც გოგო. - სახელიც კი მაქვს შერჩეული. - რატომ მაინც და მაინც ელენე? - არ ვიცი. უბრალოდ მომწონს. ლამაზი სახელია. ხატიამ ეჭვის თვალით შეხედა - მე არ მომწონს. და საერთოდ, მე ბიჭი მინდა. - აკი გოგო მინდაო? - ახლა ბიჭი მინდა. - აზრი რატომ შეიცვალე? - ისე, უბრალოდ. - ძალიან კარგად გიცნობ. - გგონია სახელი ელენე ჩემს წარსულს უკავშირდება? - არა. უბრალოდ ეს სახელი არ მომწონს. - აბა რომელი მოგწონს? - გვანცა მაგალითად. - ჩემი სახელი არ მოგწონს? - აბა რატომ არ თქვი? - ორი ხატია ჩემს ცხოვრებაში ვერ იქნება. შენ ერთადერთი ხარ.. ხატიამ ლევანს აკოცა - ელენეს მაინც არ დავარქმევთ. ლევანს ისევ გაეღიმა, მაგრამ ხატიას ამჯერად არაფერი უთქვამს. უფრო სწორად ვეღარაფერი თქვა. ლევანმა ის თავის მკლავებში მოიქცია, შემდეგ ხელში აიტაცა და საძინებლის გზას გაუყვა. მათი სხეულები პირველად შეერწყა ერთმანეთს. გარეთ უმთვარო ღამე იდგა. მაგრამ ამ სიბნელეშიც კარგად გაარჩევდით ზღვის ბობოქარ ტალღებს, რომლებიც იმ ღამეს განსაკუთრებულად პირქუშად გამოიყურებოდნენ. თოლიები არც მეორე დღეს გამოჩენილან. ხატიამ ჯერ არ იცოდა, რომ უკანასკნელად უყურებდა ზღვას... ზღვას, რომლის ტალღებზეც თოლიები არ დაფრინავდნენ... ქორწილამდე ერთი კვირით ადრე ლევანი მოულოდნელად ავად გახდა. ხატიამ სასწრაფოს გამოუძახა და მაშინვე საავადმყოფოში წაიყვანეს. ვითარება უკიდურესად მძიმე იყო. ექიმის თქმით, ლევანს ტვინში სისხლჩაქცევა ჰქონდა, რომელიც ავარიის ბრალი იყო. ექიმმა ერთი წლის წინანდელი ანალიზების დასკვნა წაიკითხა და გაუკვირდა, რადგან არაფრის საშიშროება არ იგრძნობდა. თუმცა... მის ცხოვრებაში ბევრი "თუმცა" იყო.. ექიმები ხატიას არაფრის იმედს არ აძლევდნენ. ხატია მთელ დღეებს ტირილში ატარებდა. მაგრამ ცრემლებმა მის სიყვარულს ვერაფერი უშველა. ლევანი 24 მაისს გარდაიცვალა, სწორედ იმ დღეს როცა ორი წლის წინ ავარიაში მოყვა და იმ დღეს, როდესაც კომიდან გამოვიდა. დასაფლავებას ხატია ვერ დაესწრო. იმდენად იყო სუსტად, რომ საწოლიდან ვერ დგებოდა. არც უნდოდა ლევანი ასეთ მდგომარეობაში ენახა. ოთახში დედის გარდა არავის უშვებდა. ხატიამ კარგად იცოდა, რომ ლევანის გარეშე მოუწევდა დარჩენილი ცხოვრების გატარება. მან ისიც კარგად იცოდა, რომ ძლიერი უნდა ყოფილიყო, რადგან სიცოცხლეს, რომელიც მის წიაღში ცოცხლობდა მოფრთხილება სჭირდებოდა. ამ ამბიდან 10 წელი გავიდა. იმ ბილიკზე, რომელიც ლევანის საფლავამდე მიდიოდა, ხშირად შეუნიშნავთ შავებში ჩაცმული ქალი, რომლის სილამაზისთვისაც დროის სიავეს ვერაფერი დაეკლო. მას გვერდით 9-10 წლის გოგონა მიჰყვებოდა ყვავილებით ხელში. შემხვედრნი ქალს კრძალვით ესალმებოდნენ, რადგან ყველამ იცოდა მისი სიყვარულის ამბავი. - გამარჯობა, ჩემო სიყვარულო.. ელენე, მამიკოს მიესალმე. - გამარჯობა, მამიკო. ნახე მე შენთვის გვირილები დავკრიფე. ვიცი, რომ დედიკოს შენც ხშირად ჩუქნიდი. - მაპატიე, რომ ამდენ ხანს ვერ მოვედი. ჩვენი პატარა იყო ავად და არ შემეძლო მისი მარტო დატოვება. - ხატიამ ქვაზე დახატული ლევანის სურათს ხელი ნაზად გადაუსვა და აკოცა. - გპირდები, რომ ამიერიდან სულ ერთად ვიქნებით. სამივე... იმ დღის შემდეგ დედა-შვილი თვალით აღარავის უნახავს. ხატიას გაუჩინარებიდან მალევე, ხალხში გაჩნდა ლეგენდა, რომ ისინი არ გამქრალან, არსად წასულან. მათ უბრალოდ სხვა სამყაროში გადაინაცვლეს. სამყაროში, სადაც მათი სიყვარულის წინაშე ანგელოზებიც კი ქედს იდრეკენ... ჩვენი ამბავი დასასრული ჩვენი ამბავი (III) გვიყარდეს თუ არა — ეს ყოველთვის ჩვენი არჩევანის საკითხია. არ არის საჭირო ის სხვა ადამიანს მოვახვიოთ თავს. ჭეშმარიტი სიყვარულის სილამაზე სწორედ იმაში მდგომარეობს, რომ გასცე მთელი გულით და იყო მადლიერი იმისთვის, რომ მეორე ჩვენი ამბავი (თავი II) სხვა რაღაა სიყვარული თუ არა ღმერთი, ღმერთი კი არა სიკვდილი, რადგან მას დაუმკვიდრებია სიყვარული სამარადჟამოდ, ვისაც სიკვდილის საფასად შეუსყიდნიაო იგი. სიყვარულია როდესაც ადამიანი გიყვარს და ცდილობ რომ მასთან რაც შეიძლება არ დაგთმობ (1) ქარიანი ამინდი იყო ქუთაისისთვის დამახასიათებელი... ეშკარად იგრძნობა ნოემბრის სუსხი.. მანქანაში ხატიას მშობლები დამხვდნენ ლელა დეიდა ზაზა ბიძია.. მოკლე მისალმებით შემოვიფარგლე.. არ მიმილოცია რადგან ისინი ეხლა უფრო


text: საკუთარი სახელი თოიძე შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრა თოიძე — მსახიობი ბადრი თოიძე — მომღერალი გივი თოიძე — ფერმწერი გრიგოლ თოიძე — მეწარმე, პუბლიცისტი ირაკლი თოიძე — ფერმწერი და გრაფიკოსი ირაკლი თოიძე — სამხედრო პირი ლევან თოიძე — ისტორიკოსი მოსე თოიძე — ფერმწერი ნინო თოიძე — 9 აპრილის ტრაგედიის გმირი პაატა თოიძე — არქიტექტორი, პოლიტიკოსი შალვა თოიძე — ქირურგი ქართული გვარები


პროექტის შესახებ


text: რევაზ ჭურაძეს საქართველოში უახლოეს დღეებში გადმოასვენებენ 11.01.12 11:47 იტალიის ქალაქ ბარიში მოკლულ საქართველოს მოქალაქეს სამშობლოში უახლოეს დღეებში ადგილობრივი პროკურატურის ნებართვის შემდეგ გადმოასვენებენ. იტალიაში საქართველოს საელჩოს ინფორმაციით, ექსპერტიზა დასრულებულია და მკვლელობის საქმეს ბარის პროკურატურა იძიებს. მომხდარის დეტალები სწორედ გამოძიების დასრულების შემდეგ გახდება ცნობილი. ჭურაძის ცხედარი ცეცხლსასროლი იარაღით მიყენებული ჭრილობებით ქალაქის ცენტრში იპოვეს. პოლიცია ერთდროულად რამდენიმე ვერსიაზე მუშაობს. მათ შორის ფიგურირებს კრიმინალური გარჩევაც. ჭურაძეს ბარიში ფულადი გზავნილების ოფისი ჰქონდა. დიდი რაოდენობით თანხა პოლიციამ მოკლულის სახლშიც აღმოაჩინა. გამოძიების კიდევ ერთი ვერსია შპიონაჟს უკავშირდება. შსს-ს თბილისის მთავარი სამმართველოს დეტექტივების სამმართველოს მე-2 განყოფილების თანამშრომლებმა, ოპერატიული ინფორმაციის საფუძველზე ჩატარებული საგამოძიებო მოქმედებების შედეგად, 1972 წელს დაბადებული, წარსულში ნარკოდანაშაულისთვის ნასამართლევი ალექსანდრე კ. ... ნათლისღების დღესასწაულისთვის პატიმრების შეწყალება იგეგმება. შეწყალების კომისიის სხდომა პრეზიდენტის ავლაბრის რეზიდენციაში იმართება და კომისია დღესვე გადაუგზავნის გიორგი მარგველაშვილს შესაწყალებელ მსჯავრდებულთა სიას. ვანოს შოუ იუმორისტული ტოქ-შოუ ცნობილ სტუმრებთან ერთად კომედი შოუ უნიკალური იუმორისტული სკეტჩები, სიცილის დღესასწაული რუსთავი 2-ზე !


ლეონარდო არგუელიო ბარეტო ლეონარდო არგუელიო ბარეტო (ესპ. Leonardo Argüello Barreto; დ. 29 აგვისტო, 1875 - გ. 15 დეკემბერი, 1947) ნიკარაგუელი პოლიტიკოსი, ნიკარაგუის 47-ე პრეზიდენტი კონსტიტუციონალ-ლიბერალური პარტიიდან. რამდენიმე მცდელობის შემდეგ მან გაიმარჯვა არჩევნებში. მის ოცდაექვსდღიან პრეზიდენტობას ბოლო მოუღოს ანასტასიო სომოსა გარსიას, ნიკარაგუის რეალური მმართველის, მოწყობილმა სახელმწიფო გადატრიალებამ. ცხოვრება [რედაქტირება] ლენარდო არგუელიო ბარეტო დაიბადა ნიკარაგუის ქალაქ ლეონში, სადაც მუშაობდა ექიმად. 1912 წელს იგი ჩაირიცხა ლიბერალურ პარტიაში. ასევე მონაწილეობას იღებდა 1926 წლის კონსტიტუციონალისტების ომში. არგუელიო მსახურობდა ეროვნული ასამბლეის პრეზიდენტად, ნიკარაგუის სახალხო განათლების, შინაგან და საგარეო საქმეთა მინისტრად. გარდა დიპლომატობისა და პოლიტიკური მოღვაწეობისა, არგუელიო ეწეოდა სამწერლობო მოღვაწეობას. იგი მონაწილეობდა 1936 წლის საპრეზიდენტო არჩევნებში, თუმცა დამარცხდა ანასტასიო სომოსათან პაექრობისას. შემდგომი, 1947 წლის, არჩევნებისთვის ყველას გასაკვირად სომოსამ ლიბერალური პარტიიდან პრეზიდენტობის კანდიდატად ლეონარდო არგუელიო დაასახელა, იმ პირობით თუ სომოსა გახდებოდა ეროვნული გვარდიის მეთაური. რესპუბლიკის მეთაური [რედაქტირება] 1947 წლის 1 მაისს ინაუგურაციაზე წარმოთქმული სიტყვიდან ჩანდა, რომ ახალარჩეული პრეზიდენტი არ იქნებოდა გენერალ სომოსას მარიონეტი. იმ დღიდან დაპირისპირება სომოსასა და არგუელიოს შორის იზრდება და მწვავე დაპირისპირებაში გადადის. მთავრობამ ამხილა ეროვნული გვარდიის დანაშაულებები და გამოაქვეყნა ანასტასიო სომოსას მიერ მისი პრეზიდენტობის დროს მითვისებული საკუთრებები. ამ პერიოდში გავრცელდა ხმები, რომ პრეზიდენტი შეეკრა სომოსას მოწინააღმდეგე სამხედროებს, ძმებ ფრანსისკო და ორასიო აგუირე ბაკას. ამ ყოველივემ გააშმაგა სომოსა, რომელსაც ოცნებად გადაექცა მთელი ნიკარაგუა დაემორჩილებინა. ამბოხი და გადასახლება [რედაქტირება] 1947 წლის 26 მაისს გენერალი ანასტასიო სომოსა გაუძღვა ამბოხებულებს პრეზიდენტის წინააღმდეგ იმ ბრალდებით, რომ მთავრობა შეთქმულიყო სომოსას წინააღმდეგ ეროვნული გვარდიის მეთაურობიდან გადასაყენებლად. კონგრესმა ლეონარდო არგუელიო ბარეტო პრეზიდენტობისთვის უუნაროდ და თანამდებობიდან გადაყენებულად სცნო. ბრალდებით-იგი ძირს უთხრიდა წესრიგს არმიაში. ასამბლეამ არგუელიოს შემცვლელად სომოსას მარიონეტი ბენხამინ ლაკაიო საკასა გამოაცხადა. არგუელიომ თავი შეაფარა მექსიკის საელჩოს, საიდანაც ექვსი თვის შემდეგ გადავიდა მექსიკაში პრეზიდენტის თანამდებობის დაუთმობლად. ძმებმა აგუირეებმა პანამის საელჩოს დახმარებით ვენესუელაში ჩააღწიეს. პრეზიდენტი არგუელიო მეხიკოში ჩასვლიდან მალევე 1947 წლის 15 სექტემბერს გარდაიცვალა. იგი დაკრძალულია მეხიკოში.


სამტრედიაში კალაძის და მაიაკოვსკის ქუჩებზე ასფალტო-ბეტონის გზა დაიგო – iRegions.GE დამატების თარიღი 12 ივნისი, 2019 6 სამტრედიის მუნიციპალიტეტში აქტიურად მიმდინარეობს ასფალტო-ბეტონის გზების დაგება. ამჯერად ასფალტო-ბეტონის გზა დაიგო, კ. კალაძის და მაიაკოვსკის ქუჩებზე. სამუშაოები რეგიონალური განვითარების ფონდიდან და ადგილობრივი ბიუჯეტიდან დაფინანსდა და ის ტენდერში გამარჯვებულმა კომპანია შპს ,,არქეოპოლისმა“ შეასრულა. ➡✔როგორც მუნიციპალიტეტის მერმა ვალერი ფოცხვერიამ განმარტა -ეტაპობრივად გზა ყველგან დაიგება და სამტრედიაში არ დარჩება, არც ერთი ქუჩა ასფალტო-ბეტონის გზის გარეშე.


- ოპტიკური ინტერნეტი რა არის SILK ინტერნეტი? ოპტიკურ-ბოჭკოვანი (Fiber Optic) ინტერნეტი – უსწრაფესი, საიმედო და უწყვეტი ინტერნეტი, მისი საშუალებით მონაცემების გადაცემა მაქსიმალური სიზუსტით ხდება. სპილენძის სადენებთან შედარებით მას გააჩნია ბევრად დიდი სიხშირის დიაპაზონი, რაც უწყვეტ ინტერნეტ კავშირის და მაღალ ხარისხს უზრუნველყოფს. ინტერნეტის ხარისხის შეფასება რატომ SILK ინტერნეტი ? ოპტიკური ინტერნეტის დაყენება ყოველი მომხმარებლისთვის ინდივიდუალურად ხდება და სხვა მომხმარებლებთან ინტერნეტის გაზიარების შემთხვევაში, სიჩქარე არ მცირდება. უპირატესობები: ყველაზე სწრაფი და უწყვეტი ინტერნეტი მაღალი ინტერნეტ სიჩქარე 21 მგბტ/წმ S1 - სპეციალური შეთავაზებები დაბალი ტარიფები SILK TV-ს უწყვეტი ხარისხით მიწოდების შესაძლებლობა არ არის დამოკიდებული სატელეფონო ქსელზე ოპტიკური ინტერნეტის ინფრასტრუქტურა მაქსიმალურად დაცულია დაზიანებების და ამინდის ცვლილებებისგან. 24/7 ცხელი ხაზი 2 100 400 გადახდის მარტივი სისტემა (სერვის ცენტრები, კომერციული ბანკები, სწრაფი გადახდის აპარატები, ინტერნეტ–ბანკინგი) ტარიფები>>


text: ფლეი-ოფი Archives - Fanebi.Com - ფეხბურთი, კალათბურთი, რაგბი, სხვა ჭდე: ფლეი-ოფი Posted on აგვისტო 25, 2016 by კახა ყიფიანი Posted in გერმანია, ესპანეთი, ინგლისი, სხვა, ფეხბურთი, ჩემპიონთა ლიგაTagged ფლეი-ოფი, ჩემპიონთა ლიგაLeave a Comment on ჩემპიონთა ლიგის ჯგუფურ ეტაპზე გასული გუნდების ვინაობა ცნობილია


text: ვაქცინაცია საქართველოში - შეცდომები, წახალისება, ნდობა და "კორონავირუსული პოლიტიკის" მოტივები | Ambebi.GE 12:31 / 01-12-2021 ქვეყანაში პოლიტიკური პროცესების დინამიკის მიუხედავად, მთავარი თემა ისევ კორონავირუსსა და მის საწინააღმდეგო ვაქცინაციას უკავშირდება. როგორც აცრილთა რაოდენობით, ასევე გარდაცვლილთა მაჩვენებლებით, მსოფლიოში ერთ-ერთ ყველაზე უარეს მდგომარეობაში ვართ. შესაძლოა, ამ დარგის სპეციალისტებს გარკვეულ საკითხებზე აზრთა სხვადასხვაობა გააჩნდეთ, თუმცა იმაში, რომ გამოსავალი ვაქცინაციის მასშტაბურობაშია, ყველა თანხმდება. ამ მოსაზრების ჭეშმარიტებას ფაქტებიც მოწმობს... საქართველოში სრულად აცრილი ზრდასრული მოსახლეობის დაახლოებით 34% -ია. ჰოსპიტალიზებულებში აუცრელთა რიცხვი 94,4%-ია, გარდაცვლილებში კი - 98.96%. ეს მონაცემები საკმაოდ ბევრს ამბობს. როგორც არ უნდა ვისაუბროთ სამოქალაქო პასუხისმგებლობაზე, სახელმწიფოს ამ საკითხში უმნიშვნელოვანესი როლი აკისრია. პანდემიის საწყის პერიოდს, როცა საქმე მკაცრი შეზღუდვების დაწესებას შეეხებოდა, ერთი შეხედევით, საქართველოს მთავრობა ეფექტიანად უმკლავდებოდა, თუმცა ცხადი იყო, რომ ვაქცინაციის პოპულარიზაციისთვის აქტიური კამპანია თავიდანვე უნდა წარმართულიყო. ვაქცინის ირგვლივ ე.წ. ფეიკნიუსების გავრცელება ჯერ კიდევ მის შემოტანამდეც დაიწყო, რასაც შესაბამისი პასუხი აუცილებლად უნდა გასცემოდა. თუნდაც სამართლებრივ დონეზე შესაძლებელი იყო მსგავსი ინფორმაციისთვის გარკვეული სასჯელის შემოღება, როგორც ეს თუნდაც, საფრანგეთში მოხდა. გარდა ამისა, პროცესის დაწყებისთანავე სახელმწიფო თანამდებობის პირების მხრიდან მასში მონაწილეობა სწრაფად ვერ განხორციელდა, მაგალითად, დღემდე არ ვიცით, სრულყოფილად აცრილია თუ არა ჯანდაცვის მინისტრი ეკატერინე ტიკარაძე. ის ერთი დოზით აიცრა, შემდეგ დაემართა კოვიდინფექცია, რის შემდეგაც გავიდა ყველა გონივრული ვადა იმისთვის, რომ ხელახალ აცრაზე ეფიქრა... იქმნებოდა შთბეჭდილება, რომ ვაქცინაციის პროცესის პირველი ეტაპი მხოლოდ სურვილსა და კეთილ ნებას მიანდეს და ინსტიტუციურად მასში აქტიურად არ ერეოდნენ. ამის შემდეგი ეტაპი იყო ვაქცინაციის მსურველ ადამიანებში "ფაიზერის" მიმართ უფრო სანდო აზრის ჩამოყალიბება. ისინი სწორედ სასურველი მედიკამენტის შემოტანას ელოდნენ. მისი დაგვიანებით კი მნიშვნელოვანი დრო დაიკარგა. რა თქმა უნდა, დიდი სირთულე შექმნა "ასტრაზენეკას" შემოტანის შემდეგ, ახალციხეში ექთნის გარდაცვალებამ. ამ სამწუხარო ამბავმა ანტივაქსერული განწყობები გაამძაფრა. ყველაფერი უნდა გაკეთებულიყო იმისთვის, რომ ტრაგედიას მასშტაბური შფოთი არ მოჰყოლოდა და მომხდარის მიზეზები ზუსტად განემარტათ საზოგადოებისთვის. როგორც იქნა, საქართველოს მთავრობამ "მწვანე პასპორტის" კონცეფცია შეიმუშავა, ის 1-ლი დეკემბრიდან შევიდა ძალაში, თუმცა ცხადია, რომ მას ჯერ მინიმალური ეფექტი ექნება. ამას რამდენიმე მიზეზი განაპირობებს: 1. მისი მოქმედების არეალი საკმაოდ შეზღუდულია; 2. ის შეეხება მათაც, ვინც კორონავირუსი უკვე გადაიტანა (უკანასკნელი 6 თვის განმავლობაში), რაც უფრო იმას ნიშნავს, რომ ანტივაქსერები ასე ეცდებიან, სასურველი "ლეგიტიმაცია" მიიღონ; 3. ამ მიმართულებით უფრო აქტიური ქმედებები იყო საჭირო. პირველ რიგში, არც გეგმა არ გვიხილავს, რომ "მწვანე პასპორტის" საჭიროება ეტაპობრივად გაიზრდება. აქვე, აუცილებლად უნდა აღინიშნოს, რომ პირბადის გამოუყენებლობაზე დაკისრებული ჯარიმების გაუქმება მოსახლეობის შეგნების ამაღლებას ვერ ეხმარება და მსგავსი ნაბიჯის გადადგმა მართებული არ იყო. რაც შეეხება წახალისებას, ამ მეთოდმა შეიძლება ითქვას, რომ მხოლოდ პენსიონერების შემთხვევაში გაამართლა (ისინი ვაქცინის გაკეთების შემთხვევაში, ფულად დანამატს იღებენ), ამან აცრის მსურველი პენსიონერების რიცხვი მნიშვნელოვნად გაზარდა. ანალოგიურს ვერ ვიტყვით ლატარიაზე, რომელმაც, პრაქტიკული შედეგები ვერ მოგვცა. აღსანიშნავია, რომ ჩვენთან ლატარია შემოიღეს მაშინ, როდესაც დასავლურ ქვეყნებში მსგავსმა პრაქტიკამ, ფაქტობრივად, უშედეგოდ ჩაიარა, გაურკვეველია, რატომ არ იქნა ეს გამოცდილება შესწავლილი და გაანალიზებული?! ვაქცინაციის პოლიტიკური მოტივები ისე ხდება, რომ არჩევნები და პოლიტიკური კონტექსტი ჯანმრთელობაზე წინ დგება, მეტიც, ხელისუფლება, რომელიც მასობრივი თავყრილობის თავშეკავებისკენ მოგვიწოდებდა, თავად გახდა გრანდიოზული მიტინგის ორგანიზატორი. გარდა ამისა, იგივე "მწვანე პასპორტის" უფრო ადრე ამოქმედებაც, დიდი ალბათობით, ამომრჩველის ლოიალობის მოსაპოვებლად არ მოხდა არჩვნებამდე. "სამი მუშკეტერი" რაც შეეხება იმ ადამიანებს, რომლებიც განსაზღვრავენ ჯანდაცვის პოლიტიკას - სამწუხაროდ, ისე ჩანს, რომ გადაწყვეტილებების მისაღებად მათ საკმარისი წონა არ აქვთ. აშკარაა, რომ პანდემიის საწყის ეტაპზე მათ მეტად უსმენდნენ. რა თქმა უნდა, ყველა ხედავს რომ "სამ მუშკეტერად" მოხსენიებული ადამიანები ძალიან ბევრს შრომობენ და ფაქტობრივად, 2 წლის განმავლობაში ამოსუნთქვის საშუალება არ ჰქონდათ, თუმცა გარკვეულ საკითხებზე კიდევ უფრო პრინციპული პოზიციის გამოხატვა ურიგო არ იქნებოდა. რა თქმა უნდა, ნდობის საკითხი მნიშვნელოვანია. სამწუხაროდ, ქართული სახელმწიფოსა და სხვადასხვა ინსტიტუტების მიმართ, ეს ნაკლებად არსებობს და ამას მწარე გამოცდილება განაპირობებს. რაც შეეხება ყველაზე ავტორიტეტულ, ეკლესიას - ვაქცინაციაზე მათი პოზიცია ერთმნიშვნელოვანი არ ყოფილა. რა თქმა უნდა, მათი მხრიდან აკრძალვის მსგავსი მოწოდება არ გახმაურებულა (ცალკეული სასულიერო პირების გარდა), თუმცა უფრო თავისუფალ არჩევანზე იყო ხაზგასმა და არა რაიმე ფორმით წახალისებაზე. არადა ვხედავთ, რომ ეს საკმარისი არაა... ასეა თუ ისე, დრო აღარ ითმენს, გარდაცვლილთა დღიური მაჩვენებელი ძალიან მაღალია და ყველას თავისი ფუნქციის გააზრება სჭირდება. მხოლოდ პირადი პასუხისმგებლობა საკმარისი რომ იყოს, მაშინ კანონის აღსრულება არც სხვა საკითხების შემთხვევაში იქნებოდა სავალდებულო.


text: 11 თებერვალი — გრიგორიანული კალენდრის 42-ე დღე. წლის ბოლომდე დარჩენილია 323 დღე (ნაკიან წელში - 324). დღის მოვლენები 1752 : გაიხსნა პენსილვანიის ჰოსპიტალი, პირველი საავადმყოფო აშშ-ში. 1809 : რობერტ ფულტონი აპატენტებს თბომავალს. 1814 : ნორვეგიის დამოუკიდებლობა გამოცხადდა, რამაც ბოლო მოუღო კალმარის უნიას. 1826 : ლონდონის უნივერსიტეტის კოლეჯი დაარსდა ლონდონის უნივერსიტეტის ფარგლებში. 1919 : ფრიდრიხ ებერტი გერმანიის პრეზიდენტად აირჩა. 1921 : ბოლშევიკურმა რუსეთმა დაიწყო გამოუცხადებელი ომი საქართველოს დემოკრატიული რესპუბლიკის წინააღმდეგ. 1928 : ზამთრის ოლიმპიური თამაშები გაისხნა სენტ-მორიცში, შვეიცარია. 1941 : პირველი ოქრის ფირფიტა გადაეცა გლენ მილერს "ჩატანუგა ჩუ ჩუ"-სთვის. 1953 : სსრკ წყვეტს დიპლომატიურ კავშირს ისრაელთან. 1964 : ბერძნებსა და თურქებს შორის ლიმასოლში, კვიპროსი, შეიარაღებული კონფლიქტი იწყება. 1970 : გაშვებულ იქნა პირველი იაპონური ხელოვნური თანამგზავრი „ოსუმი“. 1979 : აიათოლა რუჰოლა ხომეინი მმართველობას იღებს ირანში. 1991 : ლიტვამ მიიღო კონსტიტუციური კანონი დამოუკიდებლობის შესახებ. 2006 : მიშელ ბაჩელეტი გახდა ჩილეს პირველი ქალი პრეზიდენტი. 2008 : ხელოვნური თანამგზავრების ისტორიაში პირველი მნიშვნელოვანი შეჯახება მოხდა კოსმოსში ირიდიუმ 33-სა და კოსმოს-2251-ს შორის. 2012 : ამერიკელი მომღერალი უიტნი ჰიუსტონი გარდაიცვალა 48 წლის ასაკში. 2013 : რომის პაპმა ბენედიქტე XVI-მ განაცხადა, რომ თვის ბოლოს ტახტიდან გადადგება. 2018 : სარატოვის ავიახაზების 703-ე რეისმა მოსკოვის მახლობლად კატასტროფა განიცადა. ამ დღეს დაბადებულნი 1535 : გრიგოლ XIV — რომის პაპი 1776 : იოანის კაპოდისტრიასი — საბერძნეთისა და რუსეთის სახელმწიფო მოღვაწე. 1800 : უილიამ ჰენრი ფოქს ტალბოტი — ინგლისელი ფიზიკოსი და ქიმიკოსი, ფოტოგრაფიის ერთ-ერთი გამომგონებელი 1802 : ლიდია მარია ჩაილდი — ქალების უფლებების დამცველი 1821 : ოგიუსტ მარიეტი — ფრანგი მეცნიერი 1845 : აჰმეთ თევფიქ-ფაშა — ოსმალეთის იმპერიის სახელმწიფო მოღვაწე 1847 : ტომას ალვა ედისონი — ამერიკელი გამომგონებელი. 1864 : ნესტორ ესებუა — ქართველი ფალავანი. 1894 : ვიტალი ბიანკი — რუსი მწერალი 1895 : ალექსანდრა ჯაფარიძე — პირველი ქართველი მთამსვლელი ქალი 1898 : ლეო ზილარდი — უნგრელი ფიზიკოსი 1903 : ვიქტორ გაბესკირია — ქართველი პოეტი და დრამატურგი 1906 : გაიოზ იმედაშვილი — ქართველი ლიტერატურათმცოდნე 1911 : ქეთევან ლომთათიძე — ქართველი ენათმეცნიერი. 1915 : რიჩარდ ჰამინგი — ამერიკელი მათემატიკოსი 1917 : სიდნეი შელდონი — ამერიკელი მწერალი და სცენარისტი 1920: ფარუკ I — მუჰამად ალის დინასტიის მეათე წარმომადგენელი 1925 : კიმ სტენლი — ამერიკელი მსახიობი. 1926 : ლესლი ნილსენი — კანადელი მსახიობი 1926 : პოლ ბოკიუზი — ფრანგი შეფ-მზარეული 1934 : მანუელ ნორიეგა — პანამელი პოლიტიკოსი 1936 : ბარტ რეინოლდსი — ამერიკელი მსახიობი. 1941 : იური კუზნეცოვი — რუსი პოეტი და მთარგმნელი 1947 : იუკიო ჰატოიამა — იაპონელი პოლიტიკოსი 1953: ჯებ ბუში — ამერიკელი პოლიტიკოსი 1958 : პინხას პოლონსკი — იუდაიზმის ებრაელი მკვლევარი 1962 : შერილ კროუ — ამერიკელი მომღერალი და კომპოზიტორი 1964 : სარა პეილინი — ამერიკელი პოლიტიკოსი. 1972 : სტივ მაკმანამანი — ინგლისელი ფეხბურთელი. 1975 : ზაზა გოროზია — საქართველოს სოფლის მეურნეობის მინისტრი (2011–2012) 1976 : ზურაბ ალავიძე — ქართველი პოლიტიკოსი 1976 : რიკარდუ პერეირა — პორტუგალიელი ფეხბურთელი 1977 : მაიკ შინოდა — ამერიკელი მუსიკოსი 1979 : ხათუნა კალმახელიძე — საქართველოს სასჯელაღსრულების, პრობაციისა და იურიდიული დახმარების საკითხთა მინისტრი 2009–2012 წლებში. 1981 : არიც ადურისი — ესპანელი ფეხბურთელი 1982 : კრისტიან მაჯო — იტალიელი ფეხბურთელი 1982 : ნილ რობერტსონი — ავსტრალიელი პროფესიონალი სნუკერისტი. 1983 : რაფაელ ვან დერ ვარტი — ჰოლანდიელი ფეხბურთელი 1987 : ლუკა ანტონელი — იტალიელი ფეხბურთელი 1987 : ალექსანდრე კობახიძე — ქართველი ფეხბურთელი 1988 : კარლეს კოტო — ესპანელი ფეხბურთელი 1989 : ალექსანდერ ბიუტნერი — ჰოლანდიელი ფეხბურთელი 1991 : ნიკოლა მიროტიჩი — მონტენეგროელი კალათბურთელი. 1992 : ტეილორ ლოტნერი — ამერიკელი მსახიობი და მოდელი ამ დღეს გარდაცვლილნი 244 : გორდიანუს III — რომის იმპერატორი 641 : ჰერაკლე — ბიზანტიის იმპერატორი; 1650 : რენე დეკარტი — ფრანგი ფილოსოფოსი, მათემატიკოსი და მეცნიერი 1829 : ალექსანდრე გრიბოედოვი — რუსი მწერალი და დიპლომატი. 2010 : ალექსანდრ მაკ-ქუინი — ბრიტანელი დიზაინერი. 2012 : უიტნი ჰიუსტონი — ამერიკელი მომღერალი და მსახიობი. დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: ჯვრის გამოჩინება, რომელიც კონსტანტი მეფეს გამოუჩნდა აშოტ კურაპალატი აღმოყვანება ნაწილთა მღვდელმოწამისა ეგნატე ღვთივშემოსილისა მოწამენი: რომანოზი, იაკობი, ფილოთეოზი, იპერიხი, აბიბო, იულიანე, პალიგორი სილუანე ეპისკოპოსი, ლუკა დიაკონი და მოკი მკითხველი ღირსი აფრაატი აგრეთვე: ირანი : რევოლუციის დღე (1979). იხილეთ აგრეთვე სხვა თვეები: 0211


'Evil Dead Rise' იწყება წარმოება და იზიარებს მაგარ ფოტოს - iHorror მთავარი საშინელებათა გასართობი ამბები 'Evil Dead Rise' იწყება წარმოება და იზიარებს მაგარ ფოტოს by ტრეი ჰილბერნი III ივნისი 8, 2021 1,969 ნახვა დრო და დრო ვამბობ. მეტი ბოროტი მკვდარი ახალი ამბები კარგი ამბავია. უახლესი სიახლეები მკვდარი ბანაკი ისაა Evil Dead Rise დაიწყო წარმოება... დღეს. უი! თავდაპირველად ითვლებოდა, რომ წარმოება ამ წლის ბოლოს დაიწყო, დიდი და საოცარი სიურპრიზი იყო, როდესაც რეჟისორმა ლი კრონინმა გამოაქვეყნა ძალიან მაგარი ფოტო თავისი Twitter– იდან, რომელიც წარმოების დაწყების შესახებ აჩვენებს ბოროტი მკვდარი რისიე ბრიუს კემპბელი და სემ რაიმი არიან ამ ერთი თავის პროდიუსერები; რომ დაინახავთ მკვდარი ურბანულ გარემოში და დატოვებენ ტყისა და სალონის საზღვრებს. ამ დროისთვის ბევრი რამ არ არის ცნობილი, თუ სად ბოროტი მკვდარი ქრონოლოგია Rise ჯდება. მაგალითად, იქნება ეს ბრიუს კემპბელის ორიგინალური ტრილოგიის გაგრძელება - ეშლი უილიამსი გასვლების თუ იქნებ გადაიტანოს გადატვირთვის შემდეგ? ან იქნებ ეს იქნება პრეკველი ყველა ერთად? ერთი რამ ნამდვილად არის, მეტი ბოროტი მკვდარი კარგია. როგორც ლილი სალივანი, ასევე ალისა საზერლენდი აპირებენ მონაწილეობას Evil Dead Rise და ჩვენ ძალიან აღფრთოვანებული ვართ ამითაც. ლი კრონინი, რომელიც ხელმძღვანელობდა ხვრელი ადგილზეახლა თვალყურს ადევნებს მკვდრებს. ნახვის შემდეგ ხვრელი მიწაში ჩვენ იმედი გვაქვს. ფილმები ძალიან განსხვავებულია. პანკის როკ-პეისინგის გათვალისწინებით ბოროტი მკვდარი ფილმები და უფრო ნელი დამწვრობა და მყინვარული ტემპი ხვრელი ადგილზე. საინტერესო იქნება თუ როგორ ისწავლის მასალას. როგორც ჩვენ ყველა, კრონინი ფრენჩაიზის გულშემატკივარია, ამიტომ დარწმუნებული ვარ, რომ ის აპირებს ყველაფრის გაკეთებას, ბოროტი მკვდარი ფილმი. ბიჭებო, რას ფიქრობთ წარმოების მაგარ სიახლეებზე და ფოტოზე Evil Dead Rise? შეგვატყობინეთ კომენტარების განყოფილებაში. - ლი კრონინი (@curleecronin) ივნისი 6, 2021 რობ Zombie- მა დაადასტურა მისი მონაწილეობა The Munsters- ში Universal- ში. დაწვრილებით აქ


ბლეკპული ბლეკპული (ინგლ. Blackpool, გამოითქმის /ˈblækpuːl/), ზღვისპირა ქალაქი ლანკაშირში, ინგლისი, ირლანდიის ზღვის სანაპიროზე, 142.900 მცხოვრებით და სიდიდით მეოთხე დასახლებაა ჩრდილო-დასავლეთ ინგლისში მანჩესტერის, ლივერპულისა და უორინგტონის შემდეგ. მდებარეობს 64 კმ-ში მანჩესტერიდან. ქალაქი განთქმული კურორტი გახდა XIX საუკუნეში. ის ასევე პირველი ელექტროფიცირებული ქალაქი იყო დიდ ბრიტანეთში და ერთ-ერთი პირველი ქალაქთაგანი ელექტროტრამვაებით (1885 წლიდან), რომელიც ასევე ერთადერთი ქალაქია ამ ქვეყანაში, სადაც ტრანსპორტის ეს სახე პირვანდელი სახით არის შენარჩუნებული. მაისის ბოლოს ქალაქში ტარდება ბლეკპულის საცეკვაო ფესტივალი. სექტემბერში უკვე საუკუნეზე მეტია ტარდება სინათლის ფესტივალი Blackpool Illuminations. ქალაქში ასევე საუკუნეზე მეტია დგას ეიფელის კოშკის შემცირებული ასლი.


text: წა წაქაძე, კობა — ტრამპლინიდან მხტომელი წე წერედიანი, დავით — პოეტი, მთარგმნელი წერეთელი, აკაკი — პოეტი, საზოგადო მოღვაწე წერეთელი, ალექსი — რუსული საოპერო თეატრის ანტრეპრენერი, აკაკი წერეთლის შვილი წერეთელი, ალექსანდრე — ისტორიკოსი და საზოგადო მოღვაწე წერეთელი, ბაბო — ისტორიკოსი წერეთელი, ბარბარე (ვარინკა) — კომპოზიტორი, „სულიკოს“ მუსიკის ავტორი წერეთელი, გიორგი — პოეტი წერეთელი, გიორგი ექვთიმეს ძე — მწერალი წერეთელი, გიორგი ვასილის ძე — ენათმეცნიერი, აღმოსავლეთმცოდნე წერეთელი, გრიგოლ — ფილოლოგ-ელინისტი წერეთელი, დავით — გეოგრაფი და მთამსვლელი წერეთელი, დავით კონსტანტინეს ძე — ფერმწერი წერეთელი, დიმიტრი — რუსეთის არმიის გენერალ-მაიორი წერეთელი, ელენე — მუსიკისმცოდნე და საზოგადო მოღვაწე წერეთელი, ელენე ვასილის ასული — ექიმი-ბაქტერიოლოგი წერეთელი, ვასილ — ექიმი, პუბლიცისტი, საზოგადო და პოლიტიკური მოღვაწე წერეთელი, ვლადიმერ — მანგანუმის მრეწველი და საზოგადო მოღვაწე წერეთელი, ზურაბ — ფერმწერი წერეთელი, ზურაბ — სამხედრო და პოლიტიკური მოღვაწე წერეთელი, თამარ — მომღერალი წერეთელი, თინათინ — მეცნიერ-იურისტი წერეთელი, ირაკლი — საქართველოსა და რუსეთის პოლიტიკური მოღვაწე წერეთელი, იოსები — სასულიერო და საზოგადო მოღვაწე წერეთელი, კონსტანტინე — ენათმეცნიერი წერეთელი, კონსტანტინე ევგენის ძე — ჰიდრომშენებლი წერეთელი, მიხეილ — მეცნიერი, ფილოლოგი, საზოგადო და პოლიტიკური მოღვაწე წერეთელი, ნესტორ — რუსეთის არმიის გენერალ-ლეიტენანტი წერეთელი, ნიკოლოზ — მსახიობი წერეთელი, ნიკოლოზ იოსების ძე — მეცნიერ-იურისტი წერეთელი, ნინო — მოქანდაკე წერეთელი, ნუგზარ — მწერალი წერეთელი, პავლე — მეტალურგი წერეთელი, პაპუნა — იმერეთის სამეფოს სამხედრო-პოლიტიკური მოღვაწე წერეთელი, სავლე — ფილოსოფოსი წერეთელი, სიმონ — წერეთელთა სათავადო სახლის ერთ-ერთი თვალსაჩიო წარმომადგენელი წერეთელი, ქაიხოსრო — იმერეთის სამეფოს პოლიტიკური მოღვაწე წერეთელი, შალვა — საბჭოთა უშიშროების ოფიცერი წეროძე, დუდუხანა — კინომსახიობი წეროძე, კორნელი — ექიმი წვ წვერავა, ელენე — ექიმი წვერავა, სიმონ — მწერალი წი წიგნაძე, ვერა — ბალერინა წივწივაძე, დალი — აგრონომი წივწივაძე, თამაზ — კრიტიკოსი წივწივაძე, ილია — პროფესიონალი რევოლუციონერი წითლანაძე, გიორგი — კურორტოლოგი წითლანაძე, ელიზბარ — მათემატიკოსი წითლიძე, გივი — აგრონომ-სუბტროპიკოსი წითლიძე, გიორგი — რუსეთის არმიის გენერალ-მაიორი წიკლაური, ანდრია — სტახანოველი მემანქანე-ინსტრუქტორი წიკლაური, გახა — მთამსვლელი წიკლაური, ვალერიან — რუსეთის არმიის გენერალი წიკლაური, მამუკა — პოეტი წიკლაური, მარიამ — საბავშვო მწერალი წითლაძე, გიორგი — რუსეთის არმიის გენერალ-მაიორი წილოსანი, გივი — მიკრობიოლოგი წილოსანი, ვლადიმერ — მხატვარ-გრაფიკოსი და ხუროთმოძღვარი წილოსანი, ზურაბ — მეცნიერი საშენ მასალათა და მასალათა მექანიკის დარგში წილოსანი, იოსებ — აღმოსავლეთმცოდნე, რუსეთის არმიის პოლკოვნიკი წინამძღვრიშვილი, ილია — საზოგადო მოღვაწე წინამძღვრიშვილი, მიხეილ — თერაპევტი წიტაიშვილი, გრიგოლ — მსახიობი წიფურია, ბორის — მსახიობი წიქურიძე, პლატონ — საბჭოთა კავშირის გმირი წუ წულაია, გენო — რეჟისორი წულაძე, ვასილ — საქართველოს ეროვნული საბჭოსა და დამფუძნებელი კრების წევრი წულაძე, ლევან — რეჟისორი წულაძე, სერგი — მწერალი წულეისკირი, გიორგი — გვირაბმშენებელი წულეისკირი, ნოდარ — მწერალი წულუკიძე, ალექსანდრე — მარქსისტი რევოლუციონერი წულუკიძე, ალექსანდრე — ქირურგი წულუკიძე, ალექსანდრე — რუსეთის არმიის გენერალ-მაიორი წულუკიძე, ანტონ — მუსიკათმცოდნე წულუკიძე, ბერი — იმერეთის სამეფოს სამხედრო-პოლიტიკური მოღვაწე წულუკიძე, ბორის — საბჭოთა კავშირის გმირი წულუკიძე, გიორგი — გენერალი წულუკიძე, გრიგოლ — მეცნიერი სამთო დარგში წულუკიძე, გრიგოლ — პირველი ქართველი გეოლოგი წულუკიძე, ვანო — კრიტიკოსი, მთარგმნელი წულუკიძე, ვარდენ — გენერალი წულუკიძე, თამარ — მსახიობი წულუკიძე, მიხეილ — სამხედრო მოღვაწე წულუკიძე, პაატა — იმერეთის სამეფოს პოლიტიკური მოღვაწე წულუკიძე, პარმენ — რევოლუციურო მოძრაობის მოღვაწე საქართველოში წულუკიძე, პეტრე — მეცნიერი ბეტონისა და რკინაბეტონის დარგში წულუკიძე, სეხნია — იმერეთის სამეფოს პოლიტიკური მოღვაწე წურწუმია, ალექსანდრე — მფრინავი წურწუმია, ლელა — მომღერალი წუწუნავა, ალექსანდრე — რეჟისორი, თეატრალური მოღვაწე წუწუნავა, ცეცილია — მსახიობი ქართველები


არ ეძებო დიდი იდეა, ეძებე დიდი პრობლემა! | Marketer არ ეძებო დიდი იდეა, ეძებე დიდი პრობლემა! ყოველი მნიშვნელოვანი ინოვაციის საფუძველში კარგი იდეაა, რომელმაც მნიშვნელოვანი პრობლემა გადაჭრა. მაგალითად, კლარენს ბირდსეის იდეამ, თევზის გაყინვის შესახებ, რევოლუცია მოახდინა კვების ინდუსტრიასა და ამერიკულ დიეტებში. კლარენსს ეს აზრი თევზის მალფუჭებადობის პრობლემამ შთააგონა. სტივ ჯობსის იდეით, შეიქმნა მოწყობილობა, რომელმაც შეძლო 1000 სიმღერის ერთ ჯიბეში მოქცევა, რამაც დაუდო საფუძველი Apple-ის წარმატებას. ამ ინოვაციურ გამოგონებამდე, მუსიკის მოყვარულებს, მოუხერხებლელი ზომის CD პლეერებში, განსაზღვრულად მცირე რაოდენობის მუსიკის მოსმენა შეეძლოთ. ჩვენ არ შეგვიძლია განვსაზღვროთ, თუ როგორ ჩნდება დიდი იდეები, თუმცა, შეგვიძლია დაზუსტებით ვთქვათ, რომ საუკეთესო იდეები ჩნდება მნიშვნელოვანი პრობლემების საპასუხოდ. შესაძლოა, ნოვატორი კომპანიები არ იყვნენ მეტად კრეატიულები, ვიდრე მათი კონკურენტები არიან, თუმცა, ისინი ახერხებენ ამა თუ იმ პრობლემის ეფექტიანად გადაჭრას. როგორ უნდა განისაზღვროს პრობლემა? შეუძლებელია არ დაიბნე, როცა ფიქრობ მომავალზე. ჩვენს დროში, მოზარდებსაც შეუძლიათ ახალი საიტებისა და აპლიკაციების შექმნა, სპეციალისტები ჯერ კიდევ ცდილობენ, გაერკვნენ ახალი ტექნოლოგიების (ნანოტექნოლოგია, რობოტიკა) გაჩენისა და ზემოქმედების შედეგებში. მათი წარმოქმნა კი ისეთი სისწრაფით ხდება, რომ დასკვნები თითქმის ვერ ეწევა მათ. ეს მოცემულობა, რა თქმა უნდა, გარკვეულწილად იწვევს ბიზნეს ლიდერების დილემას: როგორ შეიძლება დაგეგმო მომავალი, რომელსაც ვერ იწინასწარმეტყველებ? დღეისათვის, ტექნოლოგია ძალიან სწრაფად ვითარდება და მას აქვს ბევრი მიმართულება. ყველაზე ქმედითი რამ, რისი გაკეთებაც ბიზნეს ლიდერებს შეუძლიათ, არის მათ ბიზნესთან, მომხმარებელთან და გაჩენად ბაზრებთან დაკავშირებული პრობლემების ცხადყოფა. ეს არის ის, რასაც დიდი ნოვატორები აკეთებენ – ისინი გამუდმებით ეძებენ პრობლემებს და იდეებს მათ გადასაჭრელად. მაგალითისთვის, ტექნოლოგიურმა კომპანია IBM-მა, გაყიდვების მაჩვენებლის და კომპანიის პოპულარობის გასაზრდელად, ქუიზ ტელეშოუ Jeopardy-ში გამარჯვებულ მონაწილეებს, საკუთარი წარმოების კომპიუტერი Watson შეაჯიბრა. კითხვებზე უსწრაფესი და უზუსტესი პასუხების შედეგად, Watson-მა ტელეშოუში 1 მილიონი დოლარი მოიგო. ამ ინოვაციური და კრეატიული იდეის მეშვეობით, კომპანიამ გადაჭრა მრავალი პრობლემა. ვიდეოს Watson-ის გამარჯვებაზე ჰქონდა 15 მილიონი ნახვა; ერთი წლის განმავლობაში, IBM-მა გააფორმა თანამშრომლობა 386 უნივერსიტეტთან და 5 კონგრესმენი შეეჯიბრა Watson-ს კითხვებზე პასუხის გაცემაში. მეოცე საუკუნეში, მენეჯმენტი, ფაქტობრივად, სტრატეგიული დაგეგმვის ხელოვნება იყო. თქვენ აგროვებდით ინფორმაციას ბაზრების, მონაწილეების, კონკურენტების შესახებ. სტრატეგია იყო ჭადრაკის თამაშის მსგავსი რამ. გეგმავდით თითოეულ მოძრაობას, დაფაზე განლაგებული ფიგურების ცვლილების საპასუხოდ, მოძრაობდით და თქვენი კონკურენტის სვლას ელოდებოდით. 21-ე საუკუნეში, სტრატეგიული დაგეგმვა ინოვაციურმა დაგეგმვამ ჩაანაცვლა. ტექნოლოგიური ციკლები მოძრაობენ გაცილებით სწრაფად, ვიდრე ნებისმიერი დაგეგმილი სტრატეგიული ციკლი მოძრაობდა წარსულში. იმის ნაცვლად, რომ ვეცადოთ, ჩვენი ყოველი მოძრაობა იყოს სწორი, რაც შეუძლებელია დღევანდელ გარემოში, გვმართებს, დავუშვათ ნაკლები შეცდომა. ჩვენ უნდა განვიხილოთ სტრატეგია, როგორც როლური თამაში, ვიპოვოთ ის, რაც გამოგვიმუშავებს ჩვენს როლსა და გამოცდილებას. დიდი იდეები ჩნდებიან მნიშვნელოვანი პრობლემების საპასუხოდ, როგორც კლარენს ბირდსეის, სტივ ჯობსისა თუ კომპანია IBM-ის შემთხვევაში. ასე რომ, თუ გნებავთ იყოთ ნოვატორები, არ ეძებოთ დიდი იდეა, ეძებეთ დიდი პრობლემა. კრეატივს სახლში ყოფნა ვერ შეაჩერებს – Apple-ის ვიდეორგოლი


Batumelebi | აჭარის ექვს საჯარო სკოლაში მანდატურები შევიდნენ აჭარის ექვს საჯარო სკოლაში მანდატურები შევიდნენ – Batumelebi მანდატურის სამსახურის ინფორმაციით, აჭარის ექვს საჯარო სკოლაში მანდატურები შევიდნენ. დღეიდან მანდატურები იმუშავებენ ხელვაჩაურის მუნიციპალიტეტის ოთხ სკოლაში, კერძოდ: სალიბაურის, ჭარნალის, ახალსოფლის და ფერიის საჯარო სკოლებში. ასევე, მანდატური იმუშავებს ქობულეთის მუნიციპალიტეტში სოფელ ლეღვას საჯარო სკოლაში და დაბა ქედის საჯარო სკოლაში. ამ სკოლებში მანდატურები აქამდე არ იყვნენ. როგორც მანდატურის სამსახურში „ბათუმელებს“ უთხრეს, ზოგიერთ სკოლაში 2-2 მანდატური იმუშავებს, ზოგან კი – სამიც. მანდატურის სამსახურის ინფორმაციით, აჭარის გარდა მანდატურები კახეთის, გურიის, სამეგრელოს, სამცხე-ჯავახეთის, ქვემო ქართლისა და მცხეთა-მთიანეთის სკოლებშიც დაემატა. „მანდატურებმა უკვე დაიწყეს მუშაობა აღნიშნულ სკოლებში და აღჭურვილი არიან შესაბამისად“ – გვეუბნებიან მანდატურის სამსახურში. მათი ინფორმაციით, მანდატურებმა გადამზადება გაიარეს ეფექტური კომუნიკაციისა და კონფლიქტების მართვის უნარებში და მოზარდის განვითარების ფსიქოლოგიური ასპექტებიც შეისწავლეს. ამ დროისთვის მანდატურები 233 საჯარო სკოლაშია წარმოდგენილი. მთავარი ფოტო: მანდატურების წარდგენა ლეღვას საჯარო სკოლაში. ფოტო: მანდატურის სამსახური FB ← ქართული ხორბალი საქართველომ იუნესკოში წარადგინა დაზიანდა თუ არა ივანიშვილის ხის გადატანის გამო გზა, რისთვისაც ბიუჯეტიდან 2 მილიონი დაიხარჯა →


text: ლიტერატურა (, ეტიმოლოგიურად ბერძნულიდან არის „ვწერ“) — ფართო მნიშვნელობით საზოგადოებრივად ღირებული ნაწერი და ნაბეჭდი პროდუქცია. ვიწრო გაგებით — მხატვრული ლიტერატურა, ხელოვნების ერთ-ერთი დარგი, რომელიც გამოსახვის საშუალებად იყენებს სიტყვას, მეტყველებას, ენას. ანტიკურ ხანაში მას მხოლოდ ზეპირსიტყვიერების ფორმა ჰქონდა, შემდეგ კი წერილობითი ფორმა მიიღო. დროთა განმავლობაში ლიტერატურამ შეიძინა კერძო ხასიათი და გახდა საზოგადოებრივი ყოფიერების, ადამიანური ურთიერთობებისა და ემოციების გამოხატვისა და კვლევის საშუალება. ლიტერატურის სახეები განასხვავებენ ლიტერატურული ხელოვნების ორ სახეს: პოეზიას და პროზას. პოეზია არის ემოციების გადმოცემა სიტყვის მუსიკით, რომელიც მეტრიკის გარკვეულ წესებს ემორჩილება, ხოლო პროზა ჩვეულებრივი მონათხრობია ლექსთაწყობის გარეშე. პროზა უფრო ეთანადება ყოველდღიურ სასაუბრო ენას, ვიდრე პოეზია. ანტიკური ლიტერატურული ნაწარმოებები ლექსად იყო შექმნილი, პროზა უფრო გვიანდელი ეტაპია. მხოლოდ XVIII-XIX საუკუნეებში გათანაბრდა ისინი მნიშვნელობის მიხედვით. პროზაულ ნაწარმოებებს მიეკუთვნება: მითი, ლეგენდა, ზღაპარი, იგავი, ეპოპეა, ეპოსი, რომანი, ნოველა, მოთხრობა, დრამა, პიესა, ესეი, პუბლიცისტური ნარკვევი, ეპისტოლე და მემუარები პოეტურ ნაწარმოებებს მიეკუთვნება: ლექსი, პოემა, ეპოპეა და ეპოსი ლიტერატურულ ნაწარმოებთა განსაკუთრებულ სახეობას წარმოადგენს მოკლე გამოთქმები, რომლებიც გამოხატავენ ადამიანთა ნააზრევს ცხოვრების სხვადასხვა ღირებულებების შესახებ: აფორიზმი, ანდაზა, სენტენცია, მაქსიმა და დევიზი ლიტერატურათმცოდნეობა, რომელიც შეისწავლის ლიტერატურის ისტორიასა და ფორმებს, იცნობს მისი განვითარების სტილსა და პერიოდებს: რენესანსი, კლასიციზმი, ბაროკო, რომანტიზმი , მოდერნიზმი და ეგზისტენციალიზმი ლიტერატურა შინაარსის მიხედვით განსაზღვრების თანახმად, ლიტერატურულ ნაწარმოებებს მიეკუთვნება როგორც „ვეფხისტყაოსანი“ და „დავითიანი“, ასევე ბიბლია, ქართლის ცხოვრება და საქართველოს კონსტიტუცია. უფრო ხშირად ტერმინი „ლიტერატურა“ ესმით, როგორც ბელეტრისტიკა ანუ სიტყვაკაზმული მწერლობის (მოთხრობები, რომანები) ნაწარმოებთა ერთობლიობა. ლიტერატურული ნაწარმოებები შინაარსის მიხედვით შეიძლება იყოს: ჰაგიოგრაფიული, წმინდანთა ცხოვრების ამსახველი, მაგ. „შუშანიკის წამება“; ჰიმნოგრაფიული, საეკლესიო საგალობლები და ჰიმნები მაგ. „დავითის ფსალმუნნი“ ისტორიული, მაგ. კ. გამსახურდიას „დავით აღმაშენებელი“, თუკიდიდეს „პელორონესის ომი“, ე. გიბონის „რომის იმპერიის რეგრესი და დაცემა“; ბიოგრაფიული, მაგ. პლუტარქეს „კეთილშობილ ბერძენთა და რომაელთა ცხოვრება“; ფილოსოფიური, მაგ. პლატონის „დიალოგები“; სამეცნიერო, მაგ. ჩ. დარვინის „სახეობათა წარმოშობა“, ჟ.–ა. პუანკარეს „მეცნიერება და ჰიპოთეზა“, ზ. ფროიდის ნაწარმოებები; პოლიტიკური, მაგ. ნ. მაკიაველის „მთავარი“, ციცერონის, თ. ჯეფერსონის, უ. ჩერჩილის და სხვათა ნაწარმოებები. სამხედრო, სამხედრო სტარატეგიების და მართვის ხელოვნება, მაგ. სუნ ძი „ომის ხელოვნება“, ქრისტოფერ კოლენდა „მეთაურობა: საბრძოლო ხელოვნება“ ლიტერატურული ჟანრები ფოლკლორი,ავტობიოგრაფია — ბიოგრაფია — დეტექტიური რომანი — დეტექტიური ფანტასტიკა — ვესტერნი — კრიმინალური რომანი — საბავშვო დიტერატურა — სამეცნიერო ფანტასტიკა — სატირა სხვადასხვა ლიტერატურული ფიგურები: ბელეტრისტი — დრამატურგი — ესეისტი — კრიტიკოსი — მწერალი — ნოველისტი — პოეტი — პროზაიკოსი — ჟურნალისტი ეროვნული ლიტერატურა: ამერიკული ლიტერატურა — ბერძნული ლიტერატურა — გერმანული ლიტერატურა — ესპანური ლიტერატურა — თურქული ლიტერატურა — ინგლისური ლიტერატურა — იტალიური ლიტერატურა — რუსული ლიტერატურა — სპარსული ლიტერატურა — ფრანგული ლიტერატურა – ქართული ლიტერატურა — რომაული ლიტერატურა რესურსები ინტერნეტში ქართული ლიტერატურა ქართული პროზა


text: საკუთარი სახელი დავითაშვილი შეიძლება აღნიშნავდეს ერთ-ერთ შემდეგ პიროვნებათაგანს: გიორგი დავითაშვილი — მსახიობი გულბაათ დავითაშვილი — ბალეტმაისტერი ვასილ დავითაშვილი — პოლიტიკოსი ზურაბ დავითაშვილი — პოლიტოლოგი, გეოგრაფი თეიმურაზ დავითაშვილი — ფიზიკოსი იოსებ დავითაშვილი — პოეტი ისაკ დავითაშვილი (იცხაკ დავიდი) — ებრაელი ისტორიკოსი, პოეტი კობა დავითაშვილი — პოლიტიკოსი ლევან დავითაშვილი — ეკონომისტი ლეო დავითაშვილი — პალეობიოლოგ-ევოლუციონისტი, გეოლოგი მარიამ დავითაშვილი — მსახიობი მერი დავითაშვილი — კომპოზიტორი მიხეილ დავითაშვილი — ბოლშევიკი რევოლუციონერი მიხეილ დავითაშვილი — პუბლიცისტი, მწერალი ნინო დავითაშვილი — მსახიობი ნოდარ დავითაშვილი — ინჟინერ-ტექნოლოგი შალვა დავითაშვილი — არქიტექტორი შალვა დავითაშვილი — კომპოზიტორი შიო დავითაშვილი — რევოლუციონერ-ხალხოსანი ჯუნა დავითაშვილი — პოეტი, ასტროლოგი ქართული გვარები


როგორ მოვამზადოთ ზეფირი (მარშმელოუ) საკუთარ სამზარეულოში. Home კულინარია როგორ მოვამზადოთ ზეფირი (მარშმელოუ) საკუთარ სამზარეულოში. ფოტო: johndavi on Pixabay მარშმელოუ თანამედროვე ბავშვის საყვარელი ტკბილეულია. ესაა ჰაეროვანი, ნაზი დესერტი, რომელიც უხდება ცხელ სასმელებს, თუმცა ცალკეც გემრიელია. ბევრი მას ზეფირს უწოდებს, თუმცა, ამ უკანასკნელისგან განსხვავებით, მარშმელოუ არ შეიცავს ვაშლის პიურესა და კვერცხის ცილებს. თუმცა, მარშმელოუ ფასით არც ისე ხელმისაწვდომია, თანაც, არც მისი შემადგენლობაა მთლად სახარბიელო. ამიტომ, ჩვენი რედაქცია გთავაზობთ რეცეპტს, რომლის მიხედვითაც მარშმელოუს შინ, საკუთარი ხელებით მოამზადებთ. მარშმელოუს რეცეპტი რეცეპტი დაუჯერებლად მარტივია. სანაცვლოდ, თქვენ მიიღებთ უამრავ ტკბილეულს, რომელიც შესანიშნავია კაკაოსთან ან ყავასთან ერთად და ერთ თვლაში აგიმაღლებთ განწყობას. პირველ რიგში, 60 მლ წყალში ვყრით შაქარს და ვხარშავთ სიროფის მდგომარეობამდე. წინასწარ, ცალკე ჭურჭელში ვურევტ 60 მლ წყალსა და ჟლატინს, ვხსნით მას ორთქლის აბაზანაზე. როცა ჟელატინი გასივდება, ვთქვეფთ მიქსერით. შემდეგ ნელ-ნელა ვურევთ ჟელატინს მიღებულ შაქრის სიროფს. 1 წუთის განმავლობაში ვთქვეფთ მიქსერით, ჯერ ნელი, ხოლო შემდეგ მაქსიმალური სიმძლავრით. ვაგრძელებთ თქვეფას კიდევ 10 წუთით, სანამ მასა არ გასქელდება. სურვილისამებრ, დაუმატეთ საღებავი, და მაშინ ტკბილეულს უფრო საინტერესო ფერი ექნება. ახლა ვამზადებთ ჭურჭელს გასაგრილებლად. ამისთვის ვიღებთ ფორმას და ვასველებთ მის შიდა მხარეს. შემდეგ ვაფენთ საკვებ ფენას და კარგად ვაზელთ კარაქს (ან ზეთს). ვასხამთ ჭურჭელში მასას და ზემოდანაც ვაფარებთ ცელოფანს, რომელსაც კარაქი უსვია. ვდგამთ მაცივარში რამდენიმე საათით და ვაცივებთ. ვიღებთ ფორმას მაცივრიდან და ვაბრუნებთ დაფაზე, რომელსაც წინასწარ სახამებელი და შაქრის პუდრა უნდა მოვაყაროთ. ვჭრით გასქელებულ მასას კუბებად და ვაყრით შაქრის პუდრას ყველა მხრიდან. გარდა ზემოჩამოთვლილისა, ბევრს უყვარს მარშმელოუს შეწვა კოცონე. რა თქმა უნდა, ამასაც აქვს გარკვეული უპირატესობები.


ვერა ბარდაველიძეVera Bardavelidze by Kata777 Last updated 7 years ago Discipline: Social Studies Subject: Historical biographies Grade: 10,11,9 ვერა ბარდაველიძე1.ხევსურული თემი 2.ჯვარისყმობისინსტიტუტიიხილე: www.Saunje. ge ბიოგრაფია ვერა ბარდაველიძე მისი ძირითადი სამეცნიერო ნაშრომებია 1. სვანურ ხალხურ დღეობათა კალენდარი, 1. ახალწლის ციკლი, თბილისი, 1939;2. აღმოსავლეთ საქართველოს მთიელების სასულიერო ტექსტები, საქართველოს ეთნოგრაფიის მასალები, I, 1938;3. ქართველთა უძველესი სარწმუნოებრივი ისტორიიდან, (ღვთაება ბარბარ-ბარბარ), თბ., 1941;4. ქართული (სვანური) საწესო გრაფიკული ხელოვნების ნიმუშები, თბილისი 1953;5. ქართველ ტომთა უძველესი რელიგიური წარმოდგენები და ტრადიციული გრაფიკული ხელოვნება (რუსულ ენაზე), თბილისი, 1957;6. აღმოსავლეთ საქართველოს მთიელთა საზოგადოებრივ-საკულტო ძეგლების ისტორიული ფესვები, საისტორიო წერილები, II, თბილისი, 1971;7. აღმოსავლეთ საქართველოს მთიანეთის ტრადიციული საზოგადო 1000 ებრივ-საკულტო ძეგლები, I, თბილისი, 1974. ეთნოგრაფიული მუზეუმიგიორგი ჩიტაიას სახელს ატარებსOpen Air Museum of Ethnography გულითადი მადლობა ქალბატონ თამილა ცაგარეიშვილს Georgian Polyphonic Singing Art-geni201321.07Ekaterine


გამოკითხვა _ როგორ აისახა ლარის კურსის ვარდნა თქვენს ყოფაზე?


გუთები გუთები (ლათ. Gothi, ძვ. ბერძნ. Γόtθoι) — გერმანელი ხალხი II—IX საუკუნეები, VIII საუკუნემდე თამაშობდა მნიშვნელოვან როლს ევროპის ცხოვრებაში. ესენი იყვნენ სკანდინავიური წარმოშობის გერმანული ტომები, რომლებიც ლაპარაკობდნენ აღმოსავლეთგერმანულ გუთურ ენაზე (რომლებისთვისაც ეპისკოპოსმა ულფილამ IV საუკუნეში შეიმუშავა გუთური დამწერლობა). ახალი წელთაღრიცხვის პირველ საუკუნეებში მათ შვედეთიდან შავი ზღვამდე და დუნაიმდე განვლეს გზა, და მიაღწიეს რომის იმპერიის ავანპოსტებს. სექციების სია ადრეული ისტორია[რედაქტირება | წყაროს რედაქტირება] გუთები ჩამოყალიბდნენ სკანდინავიაში, იყვნენ რაიონიდან რომელსაც იორდანი უწოდებს სკანძას. თუმცა საკითხი გუთებისა და პროტოშვედების ტომს გიოტების (შვედ. götar, göter) ნათესაობა სადავოა, ისტორიოგრაფიაში ტერმინ სკანძაში იგულისხმება თანამედროვე შვედეთის სამხრეთი და კუნძული გოტლანდია. მეფე ბერიგის დროს ისინი წავიდნენ ბალტიის ზღვის გავლით და დაიკავეს ვისლის ქვედა წელი (II საუკუნე) (იორდანი ამ ადგილს უწოდებს გოტისკანძას). გუთების კონტინენტურ ევროპაში გადასვლის მომენტიდან ისტორიკოსები იწყებენ ხალხთა დიდი გადასახლების ათვლას. გუთების მიერ თანამედროვე პოლონეთის ტერიტორიიდან გამოძევებულმა ვანდალებმა და რუგებმა დაიწყეს გადაადგილება სამხრეთისაკენ, რითაც აიძულებდნენ ადგილობრივ მოსახლეობას დაძრულიყვნენ ხმელთაშუა ზღვისაკენ. აქედან მოდის - ვარვარების პირველი ზეწოლა რომის იმპერიის ჩრდილო-აღმოსავლეთ საზღვრებზე, რომელიც მან იგრძნო მარკუს ავრელიუსის დროს. გუთების მეხუთე მეფემ (ბერიგის შემდეგ) ფილიმერმა ისინი მოიყვანა დნეპრისპირეთში, სადაც დღევანდელი უკრაინის ტერიტორიაზე გაჩნდა გუთების სახელმწიფო ოიუმი. აქამდე დნეპრისპირეთი ეჭირათ სპალის ტომებს, რომელთა სახელიც შემორჩა სლავურ სიტყვაში «иcпoлиH» - გიგანტი. არქეოლოგიურად გუთების ყოფნას დნეპრისპირეთში შეესაბამება ჩერნიახოვის კულტურა, ხოლო მათი ის ff6 ორიის უფრო ადრეულ პერიოდს - ველბარის კულტურა. წერილობითი წყაროები ოიუმის შესახებ გვიანდელი და არასაიმედოა — იორდანის «გეთიკა» და სკანდინავური საგები (უპირველეს ყოვლისა, «საგა ჰერვარარის შესახებ»), რომელიც მოგვითხრობს გუთების ჰუნებთან ბრძოლის შესახებ. ერთიანი გუთების სახელმწიფოს დედაქალაქად სკანდინარიულ ფოლკლორში ითვლება ქალაქი დნეპრზე — სიტყვასიტყვით დანპარსტადი. ხარვიორის საგაში დედაქალაქად დასახელებულია «მდინარის სახლი» — არჰეიმარი. მიახლოებით 230 წელს გუთები ჩამოვიდნენ შავიზღვისპირეთში. როდესაც გუთებს პირველად რომაელები შეეჯახნენ, გოთები ორ შტოდ გაიყვნენ — აღმოსავლეთ (ოსტგუთები) და დასავლეთ (ვესტგუთები). გუთების ტომების რიცხვს 1000 მიეკუთვნებიან ასევე სკირები, ტაიფალები და ყირიმელი გუთები, რომელთაგან შემდეგ გამოეყვნენ გუთები-ტრაპეზიტი ტამანზე. გუთების ომები[რედაქტირება | წყაროს რედაქტირება] - III საუკუნეში გუთებმა გამოდევნეს რომაელები დაკიიდან (თანამედროვე მოლდოვა), ეს ემთხვევა გუთების ორად გაყოფის პროცესს. - 257 წელს გუთების რაზმებმა მიაღწიეს აღმოსავლეთ ყირიმს და ბოსფორის სამე 1000 ოს ნაწილობრივ გაძარცვის შემდეგ (პანტიკაპეი და ნიმფეი) დაიპყრეს ფლოტი და მიაღწიეს მცირე აზიას. ამით გაანადგურეს სკვითების სამეფო რომლის ცენტრი ყირიმში იყო. - 258 წლის გაზაფხულზე გუთების დნესტრის ფლოტილიამ მიაღწია ბოსფორს და გაძარცვა ქალკედონი და ნიკეა. - 262 წელს თავს დაესხნენ თრაკიას. - 267 წელს, გოთების ფლოტი გამოვიდა დონის დელტიდან, და მიაღწია კორინთოს და ათენს. - 269 წელს მოხდა გუთების შეტაკება რომის იმპერიასთან ქალაქ ნიშთან (სერბეთი). ავრელიანე იძულებული იყო დაეტოვებინა დაკია ვარვარებისათვის. - IV საუკუნეში გუთებმა მიიღეს ქრისტიანობის არიოსიზმული მოდელი და შეიძინეს საკუთარი დამწერლობა, — გუთური ანბანი, რომელიც შედგენილ იქნა ეპისკოპოს ვულფილას მიერ, რომელმაც გუთურზე გადათარგმნა ბიბლიური ტექსტები (ულფილას ბიბლია). - 375 წელს ჰუნებმა გაანადგურეს გუთების სამეფო შავიზღვისპირეთში. - 376 წელს გუთებმა მოახდინეს დუნაის ფორსირება და გადასხლდნენ ბალკანეთში. - 378 წელს გუთები ანადგურებენ რომის იმპერატორის არმიას ადრიანაპოლისთან. ოსტგუთები, ვესტგუთები, ყირიმელი გუთები[რედაქტირება | წყაროს რედაქტირება] - 410 წელს ვესტგუთების მეფე ალარიხ I-მა (ალარიკუს I) დაანგრია რომი. - 412 წელს ვესტგუთები შეიჭრნენ გალიაში. - 414 წელს ვესტგუთები შეიჭრნენ ესპანეთში. - 418 წელს ვესტგუთები უკან იხევენ აკვიტანიისაკენ (სამხრეთ-დასავლეთ საფრანგეთი) და იქ აარსებენ საკუთარ სამეფოს. - 451 წელს კატალაუნის ბრძოლაზე გუთებისა და სხვა ტომების კავშირმა შეძლო ჰუნების წინსვლის შეჩერება დასავლეთისაკენ. - 463 წელს ვესტგუთები ანახლებენ ესპანეთის დაპყრობას. - 493 წელს ოსტგუთების მეფე თეოდორიხ I (თეოდორას I) აფუძნებს სამეფოს იტალიაში. - 507 ფრანკები აძევებენ ვესტგუთებს აკვიტანიიდან. - გოთური ომის დროს (536—555) ბიზანტიის იმპერატორის იუსტინიანეს ჯარებმი ანადგურებენ ოსტგუთების სამეფოს იტალიაში. - 711 წელს ტარიქ იბნ ზიადის არაბული არმია ანადგურებს ვესტგუთების სახელმწიფოს ესპანეთში. - XVII საუკუნის დასაწყისს მიეკუთვნება ყირიმელი გუთების შესახებ ბოლო ცნობები (იხ. ყირიმულ-გუთური ენის ლექსიკონი). 1000 li> დამწერლობა[რედაქტირება | წყაროს რედაქტირება] გუთებმა გერმანულ ტომებს შორის პირველებმა მიიღეს ქრისტიანობა (არიოსიზმული მოდელი). გუთური ბიბლია — არის პირველი ლიტერატურული ძეგლი გერმანულ ენაზე; ერთდროულად ეს არის პირველი თარგმნილი გერმანული დამწერლობის ძეგლი. დღეს მხოლოდ ცნობილია ამ თარგმანის მხოლოდ ზოგიერთი ფრაგმენტი. მიუხედავად ამისა, ფილოლოგიის თვალსაზრისით (როგორც ლიტერატურათმცოდნეობა, ასევე შედარებით-ისტორიული ენათმცოდნეობა) ის არის უნიკალურია და ფასდაუდებელი. ეს თარგმანი გაკეთებულია IV საუკუნეში ახ. წ.ა. არიოსიზმელი ეპისკოპოსის ულფილას მიერ. მეხსიერება გუთებზე[რედაქტირება | წყაროს რედაქტირება] რენესანსის დროს გუთები განიხილებოდნენ როგორც ჰუმანისტები, ბარბაროსული საწყისების მატარებლები, როგორც ანტიკური ცივილიზაციის გამნადგურებლები. "შუა საუკუნეების" ტერმინის დამკვიდრებამდე ყველაფერი გერმანულ-ბარბაროსული ევროპულ კულტურაში აღინიშნებოდა ეპითეტით «გოთიკური». აქედან მოდის ტერმინები გოთიკა და გოთიკური შრიფტი, თუმცა შესაბამის მოვლენებს გუთებთან პირდაპირი კავშირი არა აქვთ. გუთების აღმოსავლეთ ევროპაში ყოფნისას მათ მეზობლებმა სლავებმა გუთური ენიდან გადაიტანეს ბევრი სიტყვა — «xлeб» პური, «koTëл» ქვაბი, «блюдo» კერძი,თეფში, «kyпиTb» ყიდვა, «xyдoжecTBo» მხატვრობა, «Bepблюд» აქლემი და სხვა (დაწვრილებით იხილეთ ფასმერის ლექსიკონი). გუთების მემკვიდრეობაზე პრეტენზიას აცხადებდნენ შვედეთის მეფეები («სვევების, გუთებისა და ვანდალების მეფეები»), ვესტგუთების შთამომავლებად ასევე თვლიდნენ თავს ესპანელი თავად-აზნაურობა. იხილეთ აგრეთვე[რედაქტირება | წყაროს რედაქტირება] ლიტერატურა[რედაქტირება | წყაროს რედაქტირება] - ხ. ვოლფრამი, გუთები. მ., იუვენტა, 2003. - ჟაკ ლე გოფი შუა საუკუნეების დასავლეთის ცივილიზაცია. მ., «პროგრესი», 1992. - ა. ზამორიახინი ჩრდილოეთ შავიზღვისპირეთის გუთები // ისედონი: ძველი ისტორიისა და კულტურის ალმანახი. ეკატერინბურგი: ურალის სახ. უნივერსიტეტი, 2003. ტ. II. ფ. 171—183. ISSN 1683-7037


რატომ მოკლეს აფხაზეთში რუსი დიპლომატი? - Гамцемлидзе Давид / Davit Gamcemlidze მიმდინარე მოვლენები სექტემბერი 25, 2020 83 წასაკითხ სიაში დამატება რუსული და მსოფლიო დიპლომატიის ისტორიაში ახალი ფურცელი ჩაიწერა. დიპლომატებს, საერთოდ, ძალიან იშვიათად კლავენ. თითებზე ჩამოსათვლელია ასეთი შემთხვევა და ყოველთვის უდიდეს რეზონანსს იწვევს. ლიბიაში ამერიკელი ელჩი მოკლეს, მაგრამ მოკლა არა ქილერმა, არამედ ბრბომ, რომელიც აღშფოთებული იყო ფლორიდაში ყურანის დაწვით. რუსი დიპლომატების მკვლელობა კი საერთოდ ძნელი გასახსენებელია - მომხდარა თუ არა სადმე მშვიდობიანობის, ან თუნდაც ომიანობის პერიოდში. ბოლო ასეთი კაზუსი ალბათ გრიბოედოვის მკველობა იყო ისევ და ისევ ბრბოს მიერ. ირანელები მაშინ იმან აღაშფოთა, რომ რუსეთის საელჩოში ადგილობრივი ჰარემიდან გაქცეული საჭურისები იმალებოდნენ. თუმცა ეს ყოველივე შორეულ 1829 წელს მოხდა. მაშინ რუსეთი და ირანი ჯერ კიდევ მტრებად ითვლებოდნენ. მაგრამ ვერც ერთი ეს შემთხვევა ვერ შეედრება 2013 წელს სოხუმში მომხდარ მკვლელობას. დღისით, მზისით, ათეულობით მოწმის თვალწინ, ვიღაც უცნობი ახალგაზრდა დაელოდა სახლთან რუსეთის საელჩოს პირველ მდივან დიმიტრი ვიშერნიოვს და იქვე ჩაცხრილა ცოლთან ერთად. ვიშერნიოვი ადგილზევე გარდაიცვალა, მისი მეუღლე ოლგა კი კვირას, სოხუმის საავადმყოფოში. იქ რა პირობები იქნებოდა, გასაგებია. სოჭში გადაიყვანდნენ რასაკვირველია, მაგრამ არატრასპორტირებადი იყო. დიმიტრი ვიშერნიოვის რანგი (ვიცე კონსული და პირველი მდივანი) იმას ნიშნავს, რომ იგი საელჩოში მეორე პირი იყო. ეს ოფიციალურად. არაოფიციალურად კი -პირველი. ჯერ კიდევ საბჭოთა პერიოდიდან დამკვიდრებული ტრადიციით, „საელჩოს პირველი მდივანი“ უმრავლეს შემთხვევაში რუსეთის დაზვერვის ფარული ოფიცერია და სპეციალურ დავალებებს ასრულებს. ნებისმიერ შემთხვევაში, დიმიტრი ვიშერნიოვი გავლენიანი ფიგურა გახლდათ და მისი მკვლელობა რუსეთისთვის სერიოზული დარტყმაა. საერთოდ, დიპლომატზე ხელის აღმართვა ომის აქტია. არა „კაზუს ბელი“ ანუ ომის მიზეზი თუ საბაბი, არამედ პირდაპირ ომის აქტი, რაკი დიპლომატი ხელშეუხებელია ყველა კონვენციით. არადა, სოხუმში „ხელი შეახეს“ კი არა, საქვეყნოდ გამოასალმეს სიცოცხლეს. თანაც, ამ მკვლელობასთან დაკავშირებით, საოცარი დეტალები ხდება ცნობილი: მკვლელი რამდენიმე დღის განმავლობაში უტრიალებდა ვიშერნიოვის გარაჟს, იქვე კაფეში ყავასაც სვამდა, აშკარად რაღაცისთვის ემზადებოდა, მკვლელობის შედეგ კი მშვიდად გაემართა უახლოესი გაჩერებისკენ, სოხუმელ ტაქსისტებს დაუწყო საუბარი (!), მაგრამ რაკი ფასზე ვერ შეთანხმდნენ, ტროლეიბუსზე დაჯდა და წავიდა(!!!). ამას არც „გაქცევა“ ჰქვია და არც „მიმალვა“: უბრალოდ მოკლა რუსი დიპლომატი, დაჯდა ტროლეიბუსზე და მშვიდად წავიდა. ყველა, ვინც აფხაზეთს კარგად იცნობს, აბსოლუტურად დარწმუნებულია, რომ ამგვარი მკვლელობა მხოლოდ აფხაზს თუ შეეძლო ჩაედინა. ანუ, მკვლელობის მერე ტროლეიბუსით მხოლოდ აფხაზი თუ გაემგზავრებოდა, რაკი აფხაზი კი არ მოუკლავს, - რუსი მოკლა. ხოლო აფხაზებს რუსებისადმი, სინამდვილეში, დაახლოებით ისეთივე დამოკიდებულება აქვთ, როგორც ებრაელებს - არაბების მიმართ, „გოიმებს“ რომ ეძახიან. მკვლელმა იცოდა, რომ რაკი აფხაზი არ მოუკლავს, არავინ გასცემდა და სერიოზულად ძებნასაც არ დაუწყებდნენ. მერე რა, რომ დიპლომატი მოკლა? ის დიპლომატი აფხაზებს დიდი ხანია აღიზიანებდა: დიმიტრი ვიშერნიოვი რუსებისათვის მათი კუთვნილი ბინების დაბრუნების საკითხებს კურირებდა საელჩოში. ბინები აფხაზებმა წაართვეს ეთნიკურ რუსებს, როდესაც მათ აფხაზეთი მცირე ხნით ან ხანგრძლივად დატოვეს. მაგრამ მოსკოვის მიერ აფხაზეთის დამოუკიდებლობის აღიარების შემდეგ გადაწყვიტეს დაბრუნებულიყვნენ. თუმცა, ნურას უკაცრავად; ეს ბინები უკვე აფხაზების საკუთრებაა და თუ ვინმეს მიჰყიდიან, მხოლოდ დაბრუნებულ მოჰაჯირებს, ანუ იმ აფხაზთა შთამომავლებს, რომლებმაც XIX საუკუნის კავკასიური ომის დროს დატოვეს აფხაზეთი. დიმიტრი ვიშერნიოვი აფხაზ სეპარატისტებს ნერვებს უშლიდა ამ საკითხების მუდმივი გამწვავებით. ერთ-ერთ სხდომაზე ისიც კი თქვა, რომ თუ აფხაზ მეგობრებს ქართველების შესაძლო დაბრუნება აღელვებთ, მაშინ ერთობლივი რუსულ-აფხაზური კომისია რუსეთის ყველა მოქალაქის საკითხს განიხილავს, გარდა ქართველი ეროვნების რუსეთის მოქალაქეებისა! ამ ფაშისტურმა განცხადებამ დიდი სკანდალი გამოიწვია, თუმცა ვიშერნიოვის მკვვლელობა კიდევ ერთხელ ადასტურებს, რომ აფხაზებს, სინამდვილეში, არა მხოლოდ ქართველების დაბრუნება ადარდებთ, არამედ რუსებისაც. მათ სურთ, აფხაზეთში უმრავლესობად იქცნენ ყველა სხვა ეროვნების ადამიანთა გაძევებით და მოჰაჯირთა დაბრუნებით. უკვე 6 000 დააბრუნეს იმ საბაბით, რომ ახლო აღმოსავლეთში ომი მიმდინარეობს. ყველაზე საინეტრესო კი მოსკოვის რეაქციაა. წარმოიდგინეთ, თბილისში რუსი დიპლომატი არათუ მოეკლათ, არამედ „გადაბრუნებული“ სიტყვა ეთქვათ, რა ამბავს ატეხდა ლავროვის უწყება და კრემლი? ქვას ქვაზე არ დატოვებდნენ. ქვეყანას შეძრავდნენ. ახლა კი ...... არაფერი! ანუ ვითომც არაფერი! თორემ როგორ არა, სინამდვილეში კბილებს აღრჭიალებენ ბოღმით, მაგრამ ვერაფერს იზავენ, რადგან აფხაზებთან დაპირისპირების სააშკარაოზე გამოტანა არაფრის დიდებით არ აწყობთ. ურჩევნიათ ასეთი მკვლელობაც კი გადაყლაპონ და ყურადღება სირიაზე გადაიტანონ, ვიდრე აღიარონ, რომ იდიოტური გადაწყვეტილება მიიღეს 2008 წლის ავისტოში და ახლა ამ გადაწყვეტილების მძევალნი თავად არიან. მოსკოვის დიპლომატიური ქარაგმა როგორ დაიწყო რუსეთმა პასპორტების დარიგება აფხაზეთსა და...


ჯონ ადამსი ჯონ ადამსი (ინგლ.: John Adams; დ. 30 გჷმათუთა, 1735, ქუინსი, მასაჩუსეთსი — ღ. 4 კვირკვე, 1826, ქუინსი, მასაჩუსეთსი) — ააშ-იშ რიგით მაჟირა პრეზიდენტი 1797-1801 წანეფს. ჯორჯ ვაშინგთონიშ პრეზიდენტალაშ ბორჯის უკინებუდუ ააშ-იშ ვიცე-პრეზიდენტიშ პოსტი. რდჷ ააშ-იშ ართ-ართი დჷმარსხუაფალი. რდჷ ამერიკაშ რევოლუციაშ ართ-ართი ლიდერი. პრიზიდენტალაშ ბორჯის ხე მაჭარჷ Alien and Sedition Acts-ის. ჯონ ადამსის უღუდჷ კონფლიქტი რესპუბლიკარეფიშ პარტიაწკჷმა დო თომას ჯეფერსონწკჷმა. ეშაგორუეფი ხოლო თომას ჯეფერსონწკჷმა წაგჷ. ჯონ ადამსი რდჷ ააშ-იშ რიგით მა-6 პრეზიდენტიშ ჯონ ქუინსი ადამსიშ მუმა.


text: საირმე (წყალი) |საირმე| |ტიპი:||მინერალური წყალი| |დევიზი:||„გაიზიარეთ ქართული ბუნების მადლი“| |დაფუძნდა:||1945| |მდებარეობა:||საქართველო| „საირმე“ — ნახშირორჟანგიანი ჰიდროკარბონატული ნატრიუმ-კალციუმიანი სამკურნალო და სუფრის მინერალური წყალი. საბადო მდებარეობს ბაღდათის მუნიციპალიტეტის ტერიტორიაზე, წაბლარისწყალის (მდინარე ხანისწყლის მარცხენა შენაკადი) ხეობაში, კურორტ საირმესთან. სექციების სია ისტორია[რედაქტირება | წყაროს რედაქტირება] უძველესი პერიოდი[რედაქტირება | წყაროს რედაქტირება] საირმის წყლების შესახებ პირველი ცნობები XIX საუკუნის საუკუნის 90-იან წლების წყაროებში გვხვდება. იმერეთში ტყეებში მონადირეებმა შენიშნეს, რომ ირმებს ამოჩემებული ჰქონდათ ერთი ადგილი, სადაც ხშირად მიდიოდნენ. ხალხში გავრცელებული თქმულების თანახმად, საირმის წყალი დაჭრილი ირმის კვალს ადევნებულმა მონადირე ძმებმა აღმოაჩინეს. წყარო ჟანგით გაწითლებულ ქვებზე მიედინებოდა, მის გარშემო კი ყველაფერი მარილს გადაეთეთრებინა. ირმის ჯოგები მარილს და წყალს მორიგეობით ეტანებოდნენ. სწორედ მათი სიმრავლის გამო უწოდეს ამ ადგილს საირმე. საოცარი მოვლენების გამო აქაურობას მწყემსებმაც მიაქციეს ყურადღება: მათ შეამჩნიეს, რომ ირმების წყაროდან დაახლოებით 3 კმ-ის მოშორებით, ერთ ადგილას ბალახი მუდამ მწვანედ ბიბინებდა, თოვლს არ დებდა, მიწა კი წვიმის გადაღებიდან რამდენიმე წუთში მშრალი იყო. „ჯადოსნური ველის“ საიდუმლოს 20-იან წლებში აეხადა ფარდა, როდესაც გეოლოგებმა მიწაში ცხელი მინერალური წყალი აღმოაჩინეს. საირმის წყლების მეცნიერული შესწავლის პირველი მცდელობა ვინმე ექიმ კელენჯერაძის სახელს უკავშირდება ბაღდათელი კელენჯერაძე იმხანად ჯერ ისევ სტუდენტი იყო. სწორედ მან წაიღო 1912 წელს პეტერბურგში გამოსაკვლევად ნიმუშები. მათ პეტერბურგის სამხედრო აკადემიის პროფესორმა ცვეტმა პირველი ქიმიური ანალიზი ჩაუტარა. აღმოჩნდა რომ წყალი სამკურნალო თვისებებით იმ დროისთვის სახელგანთქმულ „ნარზანს" სჯობდა, თავად ერისთავის სამფლობელოდან გაგზავნილი ნიმუშებით პეტერბურგში დაინტერესდნენ, მომდევნო წლებში საირმის წყლების შესწავლით ლატვიელი მეცნიერი რობერტს კუპცისი დაკავდა. იგი იმპერატორ ნიკოლოზ მეორის ბრძანებით იკვლევდა კავკასიის, კერძოდ კი საქართველოს მინერალურ წყლებს. რობერტს კუპცისმა შესწავლა იმ დროისათვის არსებული სამეცნიერო მიღწევების შესაბამის მაღალ დონეზე აწარმოა, რაც იოლი საქმე სულაც არ იყო - მთებში საცალფეხო ბილიკებით, საჭირო მოწყობილობის და ინსტრუმენტების ატანა ზოგჯერ წარმოუდგენელ ძალისხმევასაც მოითხოვდა. კუპცისის მიერ ჩატარებულ გამოკვლევებს, სინჯების ქიმიურ ანალიზს და მათ შედარებას პოპულარულ ევროპულ წყლებთან, ახლდა რაოდენობრივი გაანგარიშებები იმის შესახებ, თუ რამდენად მომგებიანი შეიძლებოდა ყოფილიყო წყლის სამრეწველო ათვისება. ჩამოსხმა და წარმოება[რედაქტირება | წყაროს რედაქტირება] საირმის წყლის მოხმარება 1893 წლიდან დაიწყო. მინერალური წყალი პრიმიტიულად ისხმებოდა ფარდულებში, სადაც საჭაპანო გზებით და ცხენებით ჩამოჰქონდათ. ქარხნული წესით წყალი პირველად 1945 წელს ჩამოასხეს. 1954 წელს კი დასრულდა ქარხნის მშენებლობა. იმხანად ქსელში 400 ათასი ცალი ლიტრიან ბოთლებში ჩამოსხმული დაუმუშავებელი წყალი გადიოდა. შემდგომ ქარხანა ბოთლის წარმოების სისტემით აღიჭურვა, რომელიც თანდათან შეიცვალა და უფრო მოდერნიზებული გახდა. პროდუქცია საბჭოთა კავშირის თითქმის ყველა რეგიონში იგზავნებოდა. საირმის ქარხნული წესით ჩამოსხმა 1945 წელს დაიწყო. საბჭოთა კავშირისდაშლას და სოციალისტური სისტემის ნგრევას ქარხნის გაჩერება მოჰყვა. 1998 წლიდან, პრივატიზაციის შემდეგ, დაიწყო „საირმის“ ქარხნის მოდერნიზება და მომხმარებლისა და პოპულარობის დაბრუნებაზე ზრუნვა; განახლდა არსებული შენობა-ნაგებობების ინტერიერი და ექსტერიერი. 2010 წლიდან საირმის ქარხანაში საფუძვლიანი ცვლილებები განხორციელდა: ჩატარდა სრული რეინვენტარიზაცია, შეიცვალა საირმის მინერალური წყლის ჩამოსასხმელი მოწყობილობა და საწარმო ავტომატიზებული დანადგარებითა და კომპიუტერული ტექნიკით აღიჭურვა. მთლიანად განახლდა ლაბორატორია, სადაც რეგულარულად მოწმდება წყლის ხარისხი; მკაცრად კონტროლდება ბოთლებში ჩამოსხმის პროცესიც. საბადოები[რედაქტირება | წყაროს რედაქტირება] "საირმის" სამკურნალო წყალი კურორტისა და მის მიმდებარე ტერიტორიაზე რამდენიმე წყაროდ გადმოედინება. ისინი ერთმანეთისგან განსხვავდებიან ქიმიური შემადგენლობითა და სამკურნალო თვისებებით. - საირმე (შუშა - 0,5 ლ, 0,3 ლ; პეტ - 0,5 ლ, 1 ლ და 2 ლ); - საირმის ნაკადულები (შუშა - 0,5 ლ; პეტ - 0,5ლ, 1,5ლ). სამკურნალო თვისებები[რედაქტირება | წყაროს რედაქტირება] - საირმე - გაზირებული მინერალური წყალი. საირმის მთების წიწვოვან-ფოთლოვანი ტყეების სიღრმეში, მდინარე წაბლარასწყლის ხეობაში, მრავალსაუკუნოვან ქანებში ბუნებრივ ფილტრაციას გადის ჰიდროკარბონატული კალციუმ-ნატრიუმიანი მინერალური წყალი და ზედაპირულ ქანებში გრუნტის წყალთან შეზავებით ნატურალური წყალი „საირმე“ ფორმირდება. გაზირებული მინერალური წყალი მიზანშეწონილია ნივთიერებათა ცვლის ბალანსის რეგულირებისთვის. პროდუქტი გაჯერებულია კალციუმის ბიკარბონატით, რომელიც ძვლოვან სისტემას ამაგრებს და ხელს უწყობს ანთებითი პროცესის შეჩერებას. გაზირებული მინერალური წყალი გამოიყენება ღვიძლის, შარდსადენი გზების, თირკმელებისა და კუჭ-ნაწლავის დარღვეული ფუნქციების აღსადგენად; ხელს უწყობს ნივთიერებათა ცვლის შედეგად წარმოქმნილი მავნე პროდუქტების გამოყოფას. - საირმის ნაკადულები - წყაროს წყალი (არაგაზირებული) ზღვის დონიდან 2000 მ-ის სიმაღლიდან მოედინება. „საირმის ნაკადულები“ სასარგებლო მინერალებით მდიდარ მიწისქვეშა ქანებში ჩაედინება, სადაც ბუნებრივ მინერალიზაციას გადის და წიწვოვან-ფოთლოვანი ტყეების სიღრმეში, მდინარე წაბლარასწყლის ხეობაში ამოედინება. გამოიყენება გამაჯანსაღებელი პროცედურების დროს და, ასევე, კოსმეტოლოგიაში. წყლის დახასიათება[რედაქტირება | წყაროს რედაქტირება] ქიმიური შემადგენლობა (წყარო No 3): საბადოს ტეროტორიაზე განვითარებულია შუაეოცენური მასიური ტუფები და ტუფქვიშაქვები, რომლებითაც აგებულია განედური მიმართების საირმის ანტიკლინი. წყლის მინერალიზაცია იცვლება 1,6 გ/ლ-იდან (ჭაბურღილი ნამარნისხევში, ცენტრალური წყაროებიდან 400 მ მოშორებით) 9,5 გ7ლ-მდე (ჭაბურღილი No 4). ცვალებადია წყაროების დებიტიც. საბადოს წლიური დებიტი დაახლოებით 700 ლ შეადგენს. „საირმეს“ სამკურნალოდ იყენებენ როგორც ადგილზე, ისე ბოთლებში ჩამოსხმულს. საბადოს ბაზაზე მუშაობს კურორტი საირმე და მინერალური წყლის ჩამოსასხმელი ქარხანა. სამედიცინო ჩვენება: საშარდე გზებისა და საჭმლის მომნელებელი ორგანოების ქრონიკული დაავადებანი.